Veliki rascep na Zapadu: Nemačka čupa Evropu iz čeljusti Amerike - 21.09.2017, Sputnik Srbija\nOštre reakcije iz EU na govor američkog predsednika u UN ukazuju kako na lične animozitete, tako i na ideološke sukobe, a ponajviše na ideju EU da bude... 21.09.2017, Sputnik Srbija\nanalize i mišljenja, komentari i analitika, amerika, evropska unija (eu)\n21:43 21.09.2017 (Osveženo: 13:47 11.10.2021)\n© AFP 2021 / John MACDOUGALLNemačka kancelarka Angela Merkel i predsednik SAD Donald Tramp na samitu G20 u Hamburgu\nOštre reakcije iz EU na govor američkog predsednika u UN ukazuju kako na lične animozitete, tako i na ideološke sukobe, a ponajviše na ideju EU da bude samostalna i nezavisna od mlađe sestre preko okeana koja decenijama komanduje.\n„To ponovno buđenje nacija nije ništa drugo nego objava rata Evropskoj uniji“, poručio je austrijski predsednik Van der Belen odmah posle govora Donalda Trampa u UN. „Protivim se takvim pretnjama“, reagovala je nemačka kancelarka Angela Merkel i istakla da se Nemačka i SAD ne slažu po pitanju stava o Severnoj Koreji, osudivši pretnju američkog predsednika da će „totalno uništiti“ tu državu.\nKad lično pređe na međudržavno\nZa Aleksandra Kamkina sa Instituta za evropske studije Ruske akademije nauka ovo je samo nastavak razmene kritika između Merkelove i Trampa, koja traje već nekoliko meseci. Do toga se došlo, pojašnjava Kamkin za Sputnjik, ne samo zato što Nemačka i SAD imaju različite stavove kad je reč o određenim bezbednosnim pitanjima, već pre svega zbog lične antipatije, to jest Tramp i Merkelova se međusobno ne vole.\n„Podsećanja radi, nemačka kancelarka je davala prilično sarkastične izjave o Trampu dok je trajala kampanja. Sa svoje strane Tramp je insistirao na tome da Nemačka izdvaja dva posto BDP-a za NATO, što je izazvalo nezadovoljstvo Berlina. Sve to je negativno uticalo na odnose Nemačke i SAD“, napominje Kamkin.\nMeđutim, ukazuje analitičar Instituta za evropske studije Ruske akademije nauka, trebalo bi imati u vidu da se Nemačka posle 1945. godine stalno zalaže za „pacifistički pristup“ i pokušava da izbegne bilo kakvu ratobornu retoriku.\n5 Maj 2015, 19:29\n„Balkan je bio izuzetak, jer je u ratovima na tim prostorima Nemačka podržala Hrvatsku i kosovske separatiste. Ali kasnije je Nemačka odbila da učestvuje u Iračkom ratu i igrala je veoma skromnu ulogu u Avganistanu. Berlin se zalaže za dijalog, dok se Tramp ponaša kao slon u staklarskoj radnji. To je razlog zašto Merkelova daje ovakve izjave povodom Severne Koreje“, podseća Kamkin.\nTrampovi govori nisu muzika za uši globalista\nProsto je neverovatno, konstatuje za Sputnjik analitičar Saša Adamović, da je govor Donalda Trampa u UN izazvao toliku i takvu kontroverzu.\n„Svako ko i malo razume Trampa i njegovu politiku, a imali smo priliku da u ovih poslednjih osam, devet meseci koliko je u Beloj kući konačno razumemo i njega i ono što on želi, ne može reći da ovaj govor predstavlja bilo kakvo iznenađenje i bilo kakvu kontroverzu“, ističe Adamović.\nSa druge strane, navodi on, globalistički mediji će sve učiniti da Trampov govor predstave kao kontroverzan jer u njemu vide ono što se njima zaista ne dopada.\nAngela Merkel udara Trampa odakle najmanje očekuje\n7 Jun 2017, 16:44\n„I ovoga puta zbog onoga što su čuli u njegovom govoru, a to ni u kojem slučaju nije odstupalo od njegove dosadašnje spoljnopolitičke agende, sve su učinili da taj govor dovedu u pitanje i da ga predstave kao kontroverzan i da ga predstave kao govor koji je maltene svetu objavio ili najavio nuklearni rat“, kaže Adamović.\nTaj govor treba pažljivo pročitati i analizirati, podvlači Adamović, i videće se da su Trampove reči izvrnute i da je on u stvari govorio šta će se desiti ako Severna Koreja napadne Ameriku ili njene saveznike i da tek onda može doći do njenog uništenja, što nije pretnja već bukvalno činjenica.\n„Izgleda da novoustoličena liderka slobodnog sveta Angela Merkel, koja se navodno usprotivila Trampovoj pretnji uništenja Severne Koreje i mudro predložila diplomatiju i sankcije kao način rešavanja severnokorejskog problema, još nije razumela Trampovu politiku i pre svega njegov način pregovaranja jer je mogla u poslednjih nekoliko meseci koliko je Tramp u Beloj kući da razume način na koji on pokreće stvari, odnosno pregovara“, naglašava Adamović.\nTrampova ideja kad je u pitanju Severna Koreja, rezonuje Adamović, jeste da prenaglašenom retorikom izvrši pritisak ne samo na Severnu Koreju, već pre svega na Kinu, jer je jasno da je Severna Koreja u nekom smislu klijent države Kine i da Tramp veruje da se uz pomoć Kine mogu zauzdati nuklearne ambicije severnokorejskog lidera.\n„Sa druge strane je austrijski predsednik koji je, podsetimo, izabran kao favorit globalističkih struktura u EU. Trampov govor očito nije muzika za uši globalista iz EU s obzirom da znamo u kakvom stanju se nalazi EU. Da je to struktura iz koje izlazi Velika Britanija, jedna od ključnih članica EU, a sa druge strane izgleda da je otpala i svaka mogućnost da će jednog dana Turska postati članica EU“, smatra Adamović.\nZnači i Angela Merkel i austrijski predsednik su deo globalističkih struktura u EU koji zastupaju tu globalističku agendu koja je direktno suprotstavljena Trampovoj agendi, pa prema Adamovićevom mišljenju nije nikakvo čudo što na neki način zajedno nastupaju.\n21 Septembar 2017, 15:11\nElite hoće da misle nezavisno od Vašingtona\n„Mogao bih da se saglasim sa ocenom Angele Merkel da što se tiče Severne Koreje rešenje jeste diplomatija. Međutim, ovde je takođe prisutan trend da nemačke elite i elite koje su joj bliske žele da od EU stvore neki novi pol u međunarodnim odnosima“, sugeriše Slobodan Janković sa Instituta za međunarodnu politiku i privredu.\nVidi se, dodaje on, i po organizaciji konferencija i foruma, koje uglavnom pokreću nemačke fondacije ili neke zemlje bliske Nemačkoj, poput Austrije i Mađarske, da opet postoji ideja o stvaranju nekakve evropske vojske i prerastanja EU u nezavisan pol moći na svetu.\n„Dakle, u tom smislu bi se ove Trampove kritike mogle protumačiti kao želja da EU zaista počne da vodi neku nezavisnu politiku. Naravno, tu su veliki problem Istočna Evropa, posebno Poljska, zatim baltičke države, koje se u svakom slučaju više oslanjaju na SAD nego na Nemačku i EU“, rezonuje Janković.\nJedno bi, napominje Janković, želele elite koje predvode Nemačku, ali tu su Poljska, onda Mađarska iz drugih razloga, zatim Italija koja se ne slaže sa tim da Nemačka ima vodeću ulogu i da u svakom slučaju EU deluje nezavisno od SAD.


Ulaganje u digitalnu infrastrukturu i veštine prioritet za dalju digitalizaciju Srbije | EurActiv Serbia\nProces digitalizacije je ubrzano napredovao tokom pandemije izazvane virusom Kovid-19, kada su različiti sektori privrede u mnogim zemljama prešli na "onlajn" način rada za svega nekoliko dana. Ovaj proces je predodređen da se nastavi, i ostaće jedna od ključnih sila koje oblikuju naš svet današnjice, uključujući i u regionima gde EBRD investira, ukazuje novi Izveštaj o tranziciji Evropske banke za obnovu i razvoj (EBRD) "Nadogradnja sistema: Isplativost sprovođenja digitalizacije", koji je predstavljen 11. marta u Beogradu.\nIzveštaj koji analizira kretanja u 38 privreda u kojima EBRD investira, upućuje i na sve veće podele između privreda koje napreduju sa razvojem digitalnih usluga i onih koje zaostaju u tom pogledu. Prevazilaženje ovih razlika je od vitalnog značaja za dalji napredak tih privreda, dodaje se u izveštaju.\nIzveštaj je predstavljen u Beogradu u Narodnoj banci Srbije. Guverner Jorgovanka Tabaković je otvorila događaj i tom prilikom istakla je da je Narodna banka Srbije jedna od centralnih banaka koja je među prvima prepoznala značaj procesa digitalizacije finansijskih usluga zbog čega je spremno, i infrastrukturno i regulatorno, dočekala izazove koje je donela pandemija. "Srbiji nije bio potreban podsticaj, jer je digitalizacija gotovo deceniju jedan od naših strateških ciljeva. Niko nas nije vukao za rukav, vodio za ruku, pokazivao pravac. Prepoznali smo davno sve prednosti i opasnosti koje nosi moderno doba digitalizacije finansijskih usluga. Prednosti primenjujemo, a o opasnostima - zloupotrebi podataka o korisnicima pre svega, vodimo računa u najvećoj mogućoj meri", zaključila je guverner Narodne banke Srbije Jorgovanka Tabaković.\nDodatno, izveštaj upućuje da je Srbija jedna od zemalja koja je zabeležila najveće pomake i poboljšanja u pogledu regulative i digitalizacije usluga javne uprave od 2015. godine, što je takođe uticalo i na povećanje upotrebe digitalnih tehnologija u preduzećima. Aleksandar Plekanov, direktor EBRD-a za tranziciju i globalnu ekonomiju, dodao je "da je da za dalji digitalni razvoj Srbije najveći prioritet jačanje digitalnih veština, uz dodatna ulaganja u digitalnu infrastrukturu".\nU mnogim zemljama, korišćenje digitalnih tehnologija je otežano niskim nivoom digitalnih veština. Pored toga, problem nedostatka ovih znanja i veština među radno sposobnim stanovništvom u regionima EBRD-a je dodatno uvećan migracijama osoba sa višim nivoom obrazovanja i, posebno, onih sa naprednim digitalnim veštinama.\nMateo Kolanđeli, regionalni direktor EBRD-a za Zapadni Balkan, izjavio je: "Podrška državama i klijentima u razvoju digitalnih tehnologija jedan je od tri strateška prioriteta EBRD-a. U Srbiji, finansiramo državni projekat širenja širokopojasne mreže u ruralnim područjima. To će omogućiti da preko 200.000 domaćinstava u oko 1.800 naselja u ruralnim područjima širom Srbije dobije pristup internetu. EBRD ovu investiciju finansira kreditom od 118 miliona evra dok je Evropska unija opredelila 35 miliona bespovratnih sredstava kroz Investicioni okvir za Zapadni Balkan".\nIzveštaj takođe predstavlja rezultate makroekonomskih i strukturnih reformi u zemljama u kojima EBRD posluje. Ekonomisti EBRD-a istakli su snažan ekonomski oporavak Srbije u 2021. i postepeno sprovođenje reformi tokom prošle godine. Ekonomsku otpornost koju je srpska privreda pokazala potrebno je održati i tokom sve nestabilnijih okolnosti u spoljnom okruženju.\nEBRD u saradnji sa komercijalnim bankama preduzećima nudi pristup finansiranju za ulaganja u digitalne tehnologije. Uz kredite, preduzeća dobijaju i bespovratna sredstava u iznosu do 15% vrednosti kredita, što njihove investicije čini pristupačnijim.\nPored toga, EBRD program Saveti za mala preduzeća pruža mogućnost preduzećima, da u saradnji sa lokalnim i međunarodnim ekspertima, unaprede svoje poslovanje u različitim oblastima, uključujući i digitalizaciju. Tokom protekle dve godine najveći deo sprovedenih projekata bio je u oblasti digitalizacije i razvoja informacionih sistema ili alata za pospešivanje prodaje putem interneta. Ovaj trend je posebno izražen od početka pandemije izazvane virusom kovid-19 i ukazuje na porast potrebe za ulaganjem u digitalizaciju.\nProgram se finansira sredstvima iz Nacionalnog instrumenta za pretpristupnu pomoć Evropske unije, i za sada je 2,2 miliona evra opredeljeno iz ovih fondova u saradnji sa Ministarstvom privrede Republike Srbije. Od 50 do 75% troškova projekata za preduzeća finansira se sredstvima Evropske unije.\nSaopštenje i foto: EBRD


ZNR, BZR, BZNR, BiZNR, Akt o proceni rizika...\nOvo su skraćenice i pojmovi koji se već 5 godina mogu videti i čuti na svakom koraku a takođe i različita tumačenja istih. Radi se, u stvari, o zakonom propisanim merama i aktivnostima koje se preduzimaju radi prevencije, sprečavanja, umanjenja i otklanjanja povreda na radu i profesionalnih oboljenja zaposlenih kao i radi poboljšanja uslova rada što za cilj ima unapređenje motivacije za rad, povećanje produktivnosti, kvaliteta proizvoda i/ili usluga, zadovoljstvo zaposlenih i na taj način povećanje kvaliteta života pojedinca i društva u celini.\nZakon o bezbednosti i radu (Sl. glasnik RS, br. 101/2005) (u daljem tekstu Zakon) uređuje sprovođenje i unapređivanje bezbednosti i zdravlja na radu lica koja učestvuju u radnim procesima, kao i lica koja se zateknu u radnoj okolini, radi sprečavanja povreda na radu, profesionalnih oboljenja i oboljenja u vezi sa radom.\nOvim zakonom su uređena prava i obaveze poslodavaca i zaposlenih, način organizovanja poslova bezbednosti i zdravlja na radu, evidentiranje, saradnja i izveštavanje, nadzor, kaznene odredbe i drugo. S obzirom da nije cilj tumačenje samog Zakona o bezbednosti i zdravlja na radu, navešću samo nekoliko članova istog u svrhu uvoda.\nIzraz Bezbednost i zdravlje na radu je definisan u članu 4. stav 1. tačka 4. i glasi:\nDakle, bezbednost i zdravlje na radu podrazumeva skup mera, postupaka i aktivnosti koje preduzimaju poslodavci i zaposleni uz angažovanje drugih stručnih lica i službi radi obezbeđivanja takvih uslova na radu kojima se, u najveoj mogućoj meri, smanjuju povrede na radu, profesionalna oboljenja i oboljenja u vezi sa radom.\nU praksi je to (na žalost) malo drugačije i u glavnom se svodi na izradu/posedovanje Akta o proceni rizika na radnom mestu i u radnoj okolini jer je kazna za ne donošenje akta u pismenoj formi za poslodavca sa svojstvom pravnog lica od 800.000 do 1.000.000 dinara.\nPosebno kritična kategorija su poslodavci koji imaju do 10 zaposlenih u delatnostima navedenim u članu 37. Zakona koji imaju pravo da sami obavljaju poslove bezbednosti i zdravlja na radu. Problem se ogleda u tome što uglavnom nemaju vremena da prouče Zakon o bezbednosti i zdravlju na radu i svu ostalu pravnu regulativu (pravilnike, uredbe,...) koja se odnosi na ovu oblast. U takvoj situaciji, poslodavci su primorani da se dovijaju na različite načine kako bi ispunili formalno – pravnu normu i izbegli izuzetno velike novčane kazne.\nPoslodavac se raspituje kod dugih poslodavaca, knjigovođa, poznanika, prijatelja, traži informacije u sredstvima javnog informisanja i oglasima ne bi li rešio svoj problem i nailazi na mnoštvo različitih informacija tipa;\n- Pravno lice sa licencom vrši izradu akta o proceni rizika po ceni od 7.000 do 10.000 dinara po radnom mestu;\n- Lice sa položenim stručnim ispitom o praktičnoj osposobljenosti za obavljanje poslova bezbednosti i zdravlja na radu vrši izradu akta o proceni rizika po ceni od 3.000 do 5.000 dinara po radnom mestu;\n- „Znam čoveka u studentskom domu , stvarno je extra, i zna da radi taj akt o proceni i to samo za 1.000 do 1.500 dinara po radnom mestu;...\nPoslodavac, u zavisnosti od svojih afiniteta, odlučuje se za jedan od navedenih ili mnogobrojnih drugih načina (uglavnom jeftinijih) i dolazi u posed Akta o proceni rizika smatrajući da je rešio svoj problem po pitanju bezbednosti i zdravlja na radu.\nElem, tek tu nastaju problemi.\nKao prvo i osnovno, nije razvijena svest kod poslodavaca o kompleksnosti, značaju i benefitima koje mu donosi ispravno i celokupno obavljanje poslova bezbednosti i zdravlja na radu.\nTakođe, ne donošenje akta o proceni rizika u pismenoj formi je samo jedan od mnoštva prekršaja za koje su propisane „astronomske“ novčane kazne. Svaka povreda zaposlenog na radnom mestu košta poslodavca mnogostruko više od izdataka koji se odnose na uređenje radnih mesta i radnog okruženja.\nZbog svega gore navedenog, Udruženje preduzetnika Novi Sad, je formiralo stručni tim koji će pružati pravnu i svaku drugu pomoć svojim članovima u oblasti bezbednosti i zdravlja na radu. Detaljnije informacije možete dobiti na tel. 021 528 – 778 ili postavite pitanje na e-mail: bezbednost@udruzenjepreduzetnika.com .


Uticaj vlasti na finansiranje lokalnih medija: prvi put novac ide tabloidima\nDve i po godine od kako se primenjuje novi set medijskih zakona čiji je jedan od ciljeva bilo povlačenje države iz medija, institut konkursnog sufinansiranja potpuno je obesmišljen činjenicom da je na lokalu postao mehanizam za finansiranje medija lojalnih vlastima.\nRadoica Milosavljević, poznati kruševački socijalista i vlasnik više televizija u Srbiji, bio je zvezda prošlogodišnjih konkursa za finansiranje lokalnih medija. Ove godine, po prvi put, novac iz opštinskih kasa dobijaju poznati visokotiražni tabloidi Informer i Srpski telegraf, čime je do kraja ogoljen uticaj vlasti na finansiranje medija, a ideja o izveštavanju o temama od javnog interesa izokrenula se u propagandno protežiranje aktivnosti lokalnih vlasti.\nOd početka godine raspisano je čak 75 javnih poziva za sufinansiranje medijskih sadržaja, duplo više nego u istom periodu 2016. godine, što, u kontekstu održanih predsedničkih izbora, treba čitati kao nagradu medijima koji nekritički izveštavaju o dešavanjima po srpskim opštinama.\nPrema oceni Nezavisnog udruženja novinara Srbije (NUNS), ažurnost u raspisivanju konkursa prate iste ili slične greške, očigledno namerne, kako bi se finansijski pomogli mediji bliski lokalnim vlastima – pretežno vladajućoj SNS i njenim koalicionim partnerima. Ključne nepravilnosti su nedovoljna transparetnost konkursa, diskriminatorni kriterijumi i nezakonit način formiranja stručnih komisija, sumnjivo vrednovanje medijskih projekata i, na kraju, politički motivisano odlučivanje o raspodeli javnog novca za sufinansiranje.\nPosledice su veoma ozbiljne: budžetsku podršku dobijaju mediji bliski vlastima na štetu medija opredeljnih za javni interes putem objektivnog, analitičkog i nepristrasnog informisanja građana, navodi se u izveštaju NUNS-a.\nOno što je zanimljivo u ovogodišnjim konkursima, gotovo polovina novca namenjenog za finansiranje medija, i to po pravilu u vojvođanskim mestima, isplaćuje se medijima iz Beograda. I na stranu to što je reč o medijima za koja se logično pretpostavlja da ne mogu bolje poznavati lokalne probleme od lokalnih novinara. Ali iz lokalnih budžeta se finansiraju mediji koji uporno krše etičke norme profesije kao i fantomski, najčešće, onlajn mediji osnovani uoči raspisivanja konkursa.\nPodsetimo, po Pravilniku o sufinansiranju projekata za ostvarivanje javnog interesa u oblasti javnog informisanja jedan od glavnih kriterijuma za dodelu sredstava medijima je njihova privrženost profesionalnim i etičkim medijskim standardima.\nPosebna pažnja bi trebalo da se posvećuje činjenici da li su im izrečene mere od regulatornih ili samoregulatornih tela. S obzirom na to da su pomenuti tabloidi redovno na repertoaru Saveta za štampu, postavlja se pitanje kako je moguće da ovi mediji dobiju sredstva za javni interes u medijskoj sferi.\nIako na prvu loptu deluje da je reč o relativno malim sumama, ovi mediji su već dobili novac u nekoliko opština, a ima pouzdanih informacija da i dalje mogu da računaju na podršku opštinskih kasa po Vojvodini. Recimo, Informer je dobio 100.000 dinara u opštini Novi Bečej za finansiranje projekta „Opštine i gradovi u Srbiji, upoznajmo opštinu Novi Bečej“, i za isti takav projekat u Bačkom Petrovcu 200.000 dinara.\nSrpski telegraf je u Kikindi iz opštinskog budžeta dobio oko pola miliona dinara, a isto toliko i u Somboru. Istinomer je pokušao da dobije komentar glavnog i odgovornog urednika Informera Dragana J. Vučićevića, ali nije odgovarao na naš poziv i SMS poruku.\n„To je prst u oko da dva lista koji su šampioni po kršenju Kodeksa novinara, i to se meri u hiljadama prekršaja, dobiju novac. To je udar za medijske reforme, jer je suština konkursnog sufinansiranja da se podstiču medijski sadržaji koji rade u interesu građana, a ne u interesu vlasti“, kaže za Istinomer predsednik Nezavisnog društva novinara Vojvodine (NDNV) Nedim Sejdinović.\nOn ukazuje da je podjednako loše da novac na konkursima i dalje dobijaju mediji bliski Srpskoj naprednoj stranci kao što su Srbija danas, televizija Apolo ili TV Kopernikus koji je u Jagodini dobio celu sumu koju su lokalne vlasti opredelile za finansiranje medija. U tom istom Bačkom Petrovcu čak 1.000.000 dinara dobio je i portal blizak SNS-u, brif.rs, koji je registrovan pre nešto manje od tri meseca, a prethodno je novac dobio i na konkursu u Sremskim Karlovcima, tvrde novinska udruženja NUNS I NDNV.\nNedimović otvoreno kaže da je reč o političkoj odluci donetoj u SNS da se deo novca na lokalnim konkursima dodeli medijima bliskim ovoj stranci.\nPovodom novoformiranih medijskih anonimusa, PR agencija i producentskih kuća koje takođe otkinu priličan deo budžeta za sufinansiranje lokalnih medija, rukovodstvo NUNS sumnja da oni zapravo služe za posredno finansiranje privatizovanih medija koji otvoreno favorizuju politiku i funkcionere vladajuće koalicije. Iako još ne mogu to da dokažu, pretpostavljaju da je mehanizam takav da te agencije i produkcije sklope ugovor sa većim medijom (na primer Studio B) o isporučivanju nekakvog sadržaja.\nDokazivanje otežava činjenica da se novac formalno dodeljuje po propisima, tako što se formiraju komisije koje odlučuju o projektima. Ali, suštinski opštinske vlasti u komisije ne biraju predstavnike reprezantativnih novinskih udruženja već fantomskih organizacija od kojih se očekuje da rade po njihovom diktatu.\nKako kaže Sejdinović, u Vojvodini je reč o „udruženom zločinačkom podvigu“ 10 ljudi koji idu iz komisije u komisiju i u 99 odsto slučajeva odbacuju projekte nezavisnih medija, a biraju projekte medija bliskih vlastima. Često se i ne sastaju, već samo potpisuju rešenja o finansiranju.\nDržavni sekretar u ministarstvu kulture i medija Nino Brajović ocenjuje za Istinomer da je problem u tome što lokalne vlasti ne imenuju komisije u skladu sa propisima, ali da ministarstvo nema nijednu meru kojom može suspendovati odluke takvih komisija.\nOn naročito ističe da primera finansiranja medija koji krše kodeks profesije nema na konkursu tog ministarstva.\nNa pitanje hoće li zakonski regulisati ta pitanja, Brajović odgovara potvrdno, ne navodeći kada, uz obrazloženje da šest zaposlenih u sektoru za medije beleži prioritetna pitanja. Povodom nedavnih izmena Pravilnika o sufinansiranju medijskih sadržaja, Brajović objašnjava da u pravilnik nije mogla biti ubačena odredba o reprezentativnosti medija i obaveznoj evaluaciji medijskih projekata koji se finansiraju iz lokalnih budžeta, jer to nije predviđeno zakonom.\nTagovifinansiranje javno informisanje lokalni mediji tabloidi\nPrekršena obaveza o privatizaciji Tanjuga, Politike i Večernjih novosti: Država kriva za stanje u medijima


OPREZNO VOZITE, PUTEVI SU MOKRI I KLIZAVI | Grad koji volim\nYou are at:Home»Servisne informacije»OPREZNO VOZITE, PUTEVI SU MOKRI I KLIZAVI\nOPREZNO VOZITE, PUTEVI SU MOKRI I KLIZAVI\nBy Radio Berane\t 26/08/2021 No Comments\nU Crnoj Gori se saobraća po mokrim i klizavim putevima, a na dionicama koji prolaze kroz usjeke mogući su odroni.\nIz Auto-moto saveza Crne Gore savjetovali su sporiju vožnju prilagođenu uslovima na putu i poštovanje pravila saobraćaja.\nSaobraćaj na magistralnom putu M-5 Rožaje-Špiljani biće obustavljen za sve vrste vozila u terminima od devet do 11 i od 13 do 15 sati i od 21 do 24 sata. Van ovih termina saobraćaj je regulisan semaforskom signalizacijom.\nNa regionalnom putu R-3 dionica Pljevlja-Metaljka saobraćaj je obustavljen u terminima od devet do 11 i od 14 do 16 sati.


Švajcarska je poznata po strogim zdravstvenim i standardima kvaliteta. Tokom godina, intenzivno proučavanje i razvoj biotehnologije uvrstilo je švajcarske proizvode u kategoriju izvanrednog kvaliteta i pouzdanosti. Proizvodi sa oznakom „Napravljeno u Švajcarskoj“ predstavljaju simbol garancije kvaliteta za potrošače širom sveta.\nCelergen predstavlja suplement koji je u potpunosti u skladu sa strogim međunarodnim standardom Dobre Proizvođačke Prakse, EU sertifikatom i TQM. Klinički je ispitan na BioHC, jednim od najvećih i najsofisticiranijih centara za klinička istraživanja u Evropi, koji se nalazi u Pesaku u Francuskoj pod uslovima GLP-a (Dobre Laboratorijske prakse). Bio-HC okuplja stručnjake među kojima su lekari, farmaceuti, dermatolozi, alergolozi, biohemičari i bakteriolozi.\nTokom godina, intenzivno proučavanje i razvoj biotehnologije uvrstilo je švajcarske proizvode u kategoriju izvanrednog kvaliteta i pouzdanosti.\nCelergen se proizvodi u skladu sa rigoroznim farmaceutskim standardima. Garantovano ne sadrži toksine, zagađivače kao ni nižerazredne sastojke. Celergen je dobijen metodom ekstrakcije materije riba iz morskih dubina koju sprovode biomolekuralni stručnjaci kako bi obezbedili njihov kvalitet i integritet molekula. Biotehnološke kapsule su u potpunosti ispitane, kreirane i proizvedene u Švajcarskoj. Ekskluzivni ĆELIJSKI KOMPLEKS BIOLOŠKE DNK RIBA IZ MORSKIH DUBINA ostaje BILOŠKI aktivan kako bi očuvao biološke supstance koje su dragocene za ljudski organizam.\nIstraživan i razvijen od strane prestižnih švajcarskih, francuskih i nemačkih anti aging eksperata, ćelijskih terapeuta, gerontologa, bioetehnoloških hemičara, naučnika i farmaceutskih profesionalaca Celergen je snažan, višenamenski sistem ćelijske terapije koji pomaže u izgradnji i prevenciji, obnovi i saniranju vašeg tela bez obzira na godine.\n+381 69 614 916\nPakovanje od 30 soft gel kapsula 41.000,00 din sa PDV-om\nTroškovi isporuke 590,00 din


NIS ostao u vrhu najvećih investitora u Srbiji (video) - Sputnjik Srbija\n14:25 24.02.2016 Preuzmite kraći link\nI pored izuzetno složenih uslova za poslovanje, kompanija NIS završila je profitabilno 2015. godinu. Uprkos padu cene nafte na svetskom tržištu od gotovo 50 odsto i negativnom uticaju kursnih razlika, NIS je ostvario neto dobit od 14, 6 milijardi dinara.\nZahvaljujući dobrim rezultatima, NIS je uspeo da održi planirani nivo investicija i u toku 2015. godine u razvoj kompanije je uloženo 30,3 milijarde dinara.\nUlažući iznos dvostruko viši od ostvarene godišnje neto dobiti kompanije, NIS je ostao u vrhu najvećih investitora u Srbiji.\n„Protekla godina je bila teška ne samo za NIS, već i za ceo naftno-gasni sektor u svetu i ponosan sam što smo uspeli da zadržimo profitabilnost. Naš odgovor na krizu su bili timski rad, smanjenje troškova i operativna efikasnost u svim segmentima poslovanja, koji su dali očekivane rezultate zbog čega i dalje ostaju naš glavni cilj.\nTakođe, zaposleni u NIS-u su sopstvenom inovativnošću doprineli povećanju efikasnosti kroz program „Ja imam ideju“.\nIpak, svesni smo da će uslovi za poslovanje u 2016. godini biti znatno složeniji nego prethodne, pre svega zbog niske cene sirove nafte na svetskom tržištu i kolebanja kursa valuta. Pred nama su teška vremena, zbog čega moramo ostati fokusirani do kraja i uložiti mnogo napora na održanje profitabilnosti kompanije“, izjavio je generalni direktor NIS-a Kiril Kravčenko.\nPored isplate dividendi akcionarima, NIS je u oblasti istraživanja i proizvodnje nastavio modernizaciju prerađivačkih kapaciteta, rezerve ugljovodonika povećane su za 8 odsto, dok je obim prerade nafte i dorade poluproizvoda povećan za 6 odsto.\nTokom prethodne godine, osnovana je i kompanija TETO Pančevo, radi izgradnje termoelektrane-toplane kapaciteta 140 megavati u Pančevu, završena je izgradnja malih elektrana „Velebit 3“ i „Sirakovo 2“, tako da kompanija trenutno ima 13 malih elektrana na naftnim i gasnim poljima u Srbiji.\nUporedo sa tim, započeta je i maloprodaja komprimovanog prirodnog gasa. Uspeh je zabeležen i u prodaji, gde je ukupan promet naftnih derivata povećan za 5 odsto u odnosu na 2014. godinu i NIS je povećao učešće na maloprodajnom tržištu naftnih derivata u Srbiji za jedan odsto.\ninvesticije, dobit, profit, poslovanje, Kravčenko, Srbija


Otvoren 9. beogradski Fiš fest\nBeta\t 3. septembra 2015. 20:45\nMinistar trgovine, turizma i telekomunikacija Srbije Rasim Ljajić otvorio je večeras deveti “Fiš fest” na keju kod Kule nebojše u Beogradu, ocenivši da se radi o najposećenijoj gastronomskoj manifestaciji na nekoj reci u Srbiji.\n“Ovo je jedna od 456 manifestacija koje se održavaju na Dunavu i jedna od 15 koja se nalazi na portalu Evropske turističke komisije, na kome se Evropa promoviše kao gastronomska turistička destinacija”, kazao je ministar.\nPrema njegovim rečima, “Fiš fest” ističe Dunav i gastronomiju kao dva važna turistička potencijala.\n“Turizam povezuje ljude a ovo je prilika da promovišemo i saradnju zemalja u regionu. Dunav kao veliki turistički potencijal Srbije, samo u Beogradu i Novom Sadu, godišnje poseti oko 500 brodova sa 65.000 turista”, istakao je Ljajić.\nGradski menadžer Goran Vesić kazao je da je “Fiš fest” specifična manifestacija koju će gradske vlasti podržavati novčano, ali i kroz promociju i logistiku.\n“Većina ovakvih manifestacija često zavisi od pojedinaca, njihove energije i želje, a ovde imamo takve pojedince koji je organizuju od 2007. godine. Zadovoljstvo mi je što ovde možemo da ugostimo i prijatelje iz Sarajeva, Crne Gore, Hrvatske i više gradova bivše Jugoslavije, što pokazuje da Beograd ponovo postaje pravi turistički centar regiona”, rekao je Vesić.\nPrema njegovim rečima, manifestacije poput “Fiš festa” dobre su za imidž Beograda i doprinose povećanju turističke ponude.\n“Mi smo grad koji može da živi od turizma, a da bismo u tome uspeli, moraćemo da imamo više ovakvih događaja”, ocenio je gradski menadžer.\nFestival “Fiš fest”, koji će trajati do 6. septembra, ima i prateći program za decu pod nazivom “Deca sa Dunavom u srcu” u okviru koga će se prikupljati knjige za biblioteku obrenovačke osnovne škole “Jovan Jovanović Zmaj”.\nUlaz za sve posetioce festivala je besplatan.


Kako se približavamo kraju godine, jasno je da će rad na daljinu ostati do daljnjeg. Širom sveta ljudi i kompanije sve više usvajaju ovaj trend, čak 74 odsto zaposlenih veruje da će rad na daljinu postati uobičajena praksa, a sa njima se slaže i 76 odsto poslodavaca*.\nU korak sa trendovima kompanija A1 Srbija, čija je mobilna mreža nedavno proglašena za najbržu u Srbiji, prvi je mobilni operator koji je odgovorio na trend rada na daljinu i lansirao Ceo paket za online život u digitalnoj eri.\nFleksibilno radno okruženje postalo je obavezan deo benefita poslodavaca, a rad od kuće rad sa praktično bilo kog mesta. Radimo i učimo iz omiljenog kafića, vikendice u prirodi ili na nekoj drugoj lokaciji. Ipak, gde god se nalazili, neophodni su pouzdan i brz internet, dovoljno saobraćaja za surf i lap top ili tablet. Ceo paket za online život ima sve što je neophodno za bezbrižan rad na daljinu. Paket uključuje NEO tarifu sa neograničenim minutima i porukama i PonesiNet uz praktičan, prenosivi ruter malih dimenzija koji lako staje u džep. U okviru PonesiNet paketa dobija se 20 GB mesečno i čak 1 dodatni terabajt koji se može koristiti tokom 2 godine.\nSvi koji se odluče za ovu uslugu do kraja novembra dobijaju i A1 tablet za 1 dinar, a moći će bezbedno da surfuju na svim uređajima uz A1 Net Protect uslugu koja je uključena u cenu.\nPrvi let Wizz aira od Abu Dabija do Beograda


Johannes Hahn kaže da bi od blizu 300 odluka njih 298 trebalo donositi kvalificiranom većinom (EPA)\nOn je na panelu “Sigurnost u Jugoistočnoj Evropi: dva koraka naprijed, jedan korak nazad” u Minhenu, na kojem su govorili i predsjednici Srbije i Kosova, Aleksandar Vučić i Hashim Thaci, rekao kako je ne samo krajnje vrijeme, nego “više nego krajnje vrijeme” da se postigne dogovor, jer je akteulni trenutak povoljan za to.\n“Sada imamo trenutak da vrlo brzo postignemo dogovor, jer energija se mijenja… Moramo pokušati napraviti sporazum što prije, ja bih rekao do kraja mandata ove [Evropske] komisije, jer će se promijeniti tim, gubi se vrijeme, gubi se zamajac, podrška među građanima i državama članicama [Evropske unije]”, kazao je Hahn.\n“To moraju svi razumjeti. Oslanjam se na vašu posvećenost, ali nije u pitanju samo vaša posvećenost, već i drugih kolega u vašim državama”, rekao je Hahn.\n“Učestvovao sam na različitim panelima s današnjim sagovornicima, bilo je momenata kada smo bili optimističniji nego danas, ali i dalje sam zahvalan na njihovoj riješenosti da se radi na rješenju”, rekao je Hahn.\n“To bi trebalo pružiti određeni optimizam i ohrabriti sve nas da pronađemo rješenje”, dodao je evropski komesar.


Gost Novog dana bio je Ibrahim Hadžibajrić, lider Nezavisne bosanskohercegovačke liste, a govorio je o (ne)formiranju vlasti i nemogućnosti međunarodne zajednice da sankcioniše govor mržnje, konkretno poruke poslate sa četničkog postrojavanja u Višegradu.\n“Ako ste već ovdje zašto ne poduzmete nešto i zašto neke stvari ne sankcionišete, ako ne možete da sankcionišete, onda nam ne trebate, fino kupite prnje pa da se mi ovdje pokušamo dogovoriti. Dosta je više ovog licemjerstva i od strane međunarodnih faktora, međunarodne zajednice koja ovdje daje samo nekakve sugestije, faktički bez ikakve odgovornosti.”\n“Ja stvarno ne znam koju će odluku DF donijeti, nekako je to spontano i među medijima nastao taj bh. blok. On je nastao onog momenta u Kantonu Sarajevo kada se vlast trebala da formira između ove šestorke. Ne bih ja govorio da će doći do raspada Bh. bloka, ali tu su ipak najviše u pitanju lični interesi ljudi koji se nalaze u određenim političkim partijama koji su svjesni da ako ne budu u vlasti nema pozicije, a ako budu u opoziciji onda ostaju na ledini i moraju čekati naredne četiri godine.”\n“To je do ljudi, svaku vlast čine ljudi, onoliko koliko stavite kvalitetne ljude ne obazirući se ko pripada kojoj političkoj partiji ili naciji.”\nOsim međunarodne zajednice i nesposobnosti da se formira vlast, Hadžibajrić kritikuje i rad Federalnog parlamenta u protekle četiri godine, ističući da mnogo puta nisu imali skupštinu ali redovna primanja ipak jesu, prenosi “Index.ba“.\nNa mjestu postrojavanja Ravnogorskog pokreta Hasan je izgubio 13 djece i suprugu\nPrevarantice ojadile 78-godišnju Šuhru: Ostalo mi je samo za hljeb i margarin


BAHATO: Pola grada ne radi, a opštinari bacaju pare – Gerila\nGerila > Društvo > BAHATO: Pola grada ne radi, a opštinari bacaju pare\nobjavljeno na Oct. 26, 2017 u 9:17 am\nIz sredstava opredeljenih tekućom budžetskom rezervom, izvršen je izdatak u iznosu od 96.000 dinara za nabavku mobilnog telefona Apple Iphone 6s, bojae „rose gold“. Za telefon nije izdat revers, tako da nema pouzdanih podataka gde, kada i kome je dat na upotrebu i korišćenje.\nU kabinetu predsednika opštine Čedomira Božića rekli su da on zbog unapred isplaniranih obaveza ne može da komentariše izveštaj državnog revizora. Na našu molbu da o tome porazgovaramo sa predsednicom službe za finansije, samo su kratko rekli da „ne mogu da nam obezbede sagovornika za tu temu“.\nOd novosadskih teretana, preko iriških moto klubova, do fudbalske ekipe iz Leposavića…sve to su platili građani Žablja. „Mi osnovano sumnjamo da to nije trošeno u skladu sa zakonom“, navodi Aleksandar Đekić iz Bečejskog udruženja mladih.\nTagoviajfončedomir božićiphonetrošenje novcavojvodinažabalj


Razmislite: Uzrok 40% raka je pogrešan način života | Vestinet.rs\nPočetna ŽIVOT\tRazmislite: Uzrok 40% raka je pogrešan način života\nRazmislite: Uzrok 40% raka je pogrešan način života\nČetiri od 10 kancera, a mozda i više, mogli bi biti izbegnuti kada bi ljudi vodili zdraviji život i bili fizički aktivniji, tvrde britanski stručnjaci.\nNedavno istraživanje, obavljeno u Velikoj Britaniji, pokazalo je da je najveći faktor rizika, koji je moguće izbeći, pušenje, a da je odmah iza njega nezdrava ishrana.\nImajući u vidu ove činjenice, stručnjaci pozivaju ljude da novu godinu započnu pozitivnim odlukama, tako što će ostaviti pušenje, smanjiti alkohol i redovno vežbati.\nRezultati istraživanja su otkrili da je u periodu od 2007. do 2011. u Velikoj Britaniji zabeleženo više od 300.000 slučajeva raka izazvanih pušenjem, 145.000 nezdravim načinom ishrane, 88.000 gojaznošću, a 62.200 alkoholom.\nStručnjaci su, takođe, upozorili i na sunce i fizičiku neaktivnost kao značajnim faktorima rizika. „Nema sumnje da način života može da ima veliki uticaj na rizik od raka. Sva istraživanja u svetu upućuju na isti zaključak“, izjavio je za BBC prof Maks Parkin iz dobrotvorne organizacije Cancer Researć UK koja je sprovela pomenutu anketu.\n„Naravno da će u doba praznika svako sebi priuštiti neki zalogaj više. Mi ne želimo da zabranimo kolače i vino, ali je ovo dobar trenutak da se razmisli o preuzimanju nekih zdravih navika u 2015“, rekao je on.\nZarobljen u začaranom krugu: „Konstantno proživljavam stvari koje sam već doživeo!“\nAko smete, proverite da li ste na nečijoj listi za izbegavanje!


EURO 2012: U Srbiji održan „Head of Delegation“ – Balkan-Handball.com\nHome / Evropa / EURO 2012: U Srbiji održan „Head of Delegation“\nEURO 2012: U Srbiji održan „Head of Delegation“\nU Beogradu je održan sastanak šefova delegacija učesnica EHF EURO 2012 za žene, koje je na programu od četvrtog do 16. decembra. Tradicionalni „Head of Delegation“, samit je učesnica svih takmičenja pod pokroviteljstvom Evropske rukometne Federacije, sa namerom da se reprezentacije i njihova stručna pratnja upoznaju sa sportskim i drugim objektima, u kojima će nastupati i boraviti.\nDvodnevni sastanak, tokom kojeg su prvog dana gosti srpske prestonice u saradnji sa ljudima iz EHF-a i Rukometnog saveza Srbije, mogli da se upoznaju sa tehničkim i drugim detaljima samog prvenstva, ali i obiđu „Kombank Arenu“, u kojoj će se igrati mečevi od početka do kraja turnira, zaključno sa finalnim vikendom, otvorio je predsednik Takmičarske komisije EHF-a, Leopold Kalin.\nSastanku je prisustvovao i Predrag Peruničić, državni sekretar za sport koji je poželeo dobrodošlicu svim učesnicama prvenstva i istakao, da je svima drago što će Srbija naša zemlja ponovo biti domaćin jednog velikog prvenstva u rukometu.\nIsred Rukometnog saveza Srbije, prisutnima se obratio generalni sekretar Božidar Đurković, koji je rekao da će savez učiniti sve da se sve reprezentacije osećaju kao kod kuće i da će biti učinjeno sve da ovaj šampionat bude najbolje organizovan kada su u pitanju velika rukometna takmičenja.\nDrugog dana, predstavnici delegacija, obišli su gradove i dvorane u kojima će nastupati u Nišu, Novom Sadu i Vršcu.\n← Prethodni članak Dragan Marjanac „pobedio“ Kadeten\nNaredni članak → Policija privela Karabatića, Bojinovića i još 10 osoba!


Procesuiranje prirodnog jezika i primena veštačke inteligencije u poslovnom svetu | HelloWorld.rs\nProcesuiranje prirodnog jezika i primena veštačke inteligencije u poslovnom svetu\nPonedeljak, 16.12.2019 u 18:00h\nPrvo okupljanje Instituta za veštačku inteligenciju (Institut.ai) održaće se 16. decembra u 18 časova u Naučno tehnološkom parku. Tema meetup-a će biti procesuiranje prirodnog jezika (engl. Natural Language Processing) i primena veštačke inteligencije u poslovnom svetu.\nInstitut za veštačku inteligenciju je neprofitna organizacija usmerena na razvoj veštačke inteligencije. Pomaže mladim talentima tako što im pomaže da implementiraju svoje ideje zasnovane na AI-u, a ujedno i povezuje one koji imaju know-how, sa onima kojima je to znanje potrebno.\nPredavači su Milan Jerković, koji će učesnicima podeliti kojim alatima mogu da se prave i treniraju procesuirani prirodni jezici i Ivan Ralić, koji će na svom predavanju pričati o primeni AI u automatizaciji poslovnih procesa, temi koju je nedavno obradio i predstavio na Data Science konferenciji.\nPrisustvo događaju je besplatno ali je potrebno prijaviti se popunjavanjem sledeće forme.\nNaime, u pitanju je Procesuiranje prirodnog jezika i primena veštačke inteligencije u poslovnom svetu.


Sneg u opštini Majdanpek pokidao provodnike – RADIO TELEVIZIJA BOR\nSneg u opštini Majdanpek pokidao provodnike\nMAJDANPEK – Sneg koji na području opštine Majdanpek, uz snažne udare vetra, pada od juče, doneo je dosta problema, pre svega, u snabdevanju električnom energijom. Tokom noći, vlažan i težak sneg pokidao je provodnike na više mesta, pa su neko vreme bez struje bili Majdanpek, Donji Milanovac i nekoliko sela u opštini.\nPrema rečima nadležnih u majdanpečkoj Elektrodistribuciji sve ekipe su na terenu, veći deo kvarova je otklonjen, a bez struje su još uvek delovi sela Boljetin i Golubinje. Trenutno visina snežnog pokrivača u Majdanpeku iznosi oko 30 centimetara, a na pojedinim mestima i blizu pola metra.\nŠto se stanja na putevima tiče, ekipe Javnog preduzeća za građevinsko zemljište i puteve su sve vreme na terenu, ali stalne padavine onemogućavaju temeljnije čišćenje saobraćajnica. Najgora situacija je na delu regionalnog puta između Leskova i Jasikova, gde su snežni nanosi tokom prepodneva u potpunosti zatrpali kolovoz, pa su meštani morali putarima da pokazuju pravac. Nešto posle podneva kamion ovog preduzeća je krenuo put Vlaola, kako bi bar delimično ova saobraćajnica bila raščišćena od smetova. Trenutno visina snežnog pokrivača u gradu iznosi oko 30 centimetara, a na pojedinim delovima i do pola metra. Dejan Mladenović, vršilac dužnosti direktora Javnog preduzeća za puteve kaže da je sva raspoloživa mehanizacija na terenu, a da u raščišćavanju ulica jednim vozilom učestvuje i kompanija Ziđin.\nTags: Donji Milanovac, Majdanpek, prekid, provodnik, sneg, struja\nPrevious Saobraćajnice prohodne, smetovi najveći problem\nNext Uhapšen zbog nepoštovanja zdravstvenih mera


Sedam lica je uhapšeno i oduzeta je određena količina droge tokom racija u tri objekta u Banjaluci, potvrdila je Srni portparol Policijske uprave Banjaluka Marija Markanović.\nOna je navela da su ove zajedničke aktivnosti Policijske uprave Banjaluka i Uprave za organizovani i teški kriminalitet MUP-a Republike Srpske sprovedene tokom noći između petka i subote, 15. na 16. februar s ciljem sprečavanja i otkrivanja inkriminisanih radnji u oblasti zloupotrebe opojnih droga.\nTokom ovih aktivnosti oduzeta je određena količina zelene biljne materije koja asocira na opojnu drogu marihuanu, bijela praškasta materija koja aoscira na opojnu drogu kokain, više tableta medicinske droge, kao i predmeti pogodni za nanošenje povreda /teleskopske palice/.\n"U toku je utvrđivanje krivične ili prekršajne odgovornosti lica u vezi sa pronađenom drogom, o čemu će biti obaviješteni i nadležni organi", navela je Markanovićeva.\nOna je dodala da su policijski službenici tokom vikenda sankcionisali i lica zbog počinjenih prekršaja iz oblasti Zakona o javnom redu i miru i Zakona o osnovama bezbjednosti saobraćaja na putevima u BiH i Zakona o oružju i municiji.\nPU Banjaluka racija\nBurno na suđenju bivšim inspektorima PU Banjaluka\nOdržan sastanak Lepira i advokatskog tima\nPU Banjaluka: Prijave protiv 23 lica koja su protestovala ispred zgrade policije\nPU Banjaluka: Od sutra "Dual" radarska kontrola u saobraćaju


Ukoliko želite da pretražujete i koristite naš veb sajt, onda se morate u potpunosti složiti sa pravilima i uslovima korišćenja, koja su pisana u skladu sa deklaracijom o privatnosti. Između ostalog, naš je cilj da ostvarimo kontakta sa Vama uz pomoć i korišćenje ovog veb sajta.\nUkoliko želite da nastavite sa korišćenjem i pretraživanjem našeg veb sajta, morate se složiti sa navedenim pravilima korišćenja:\nSadržaji našeg veb sajta su ponuđeni radi opšte informisanosti o proizvodima i uslugama koje nudi naša kompanija, a sadržaji se vremenom mogu menjati delimično ili u potpunosti, dok na sebe ne preuzimamo obavezu da ćemo vas direktno obavestiti o eventualnoj promeni koja je nastupila.\nMi snosimo odgovornost za tačnost podataka koji su objavljeni na ovom veb sajtu, a ova izjava odnosi se samo na sadržaje koje je publikovalo naše uredništvo. U slučaju da su na ovom sajtu objavljeni sadržaji neke treće strane, znajte da mi kao i bilo koja treća strana ne možemo prihvatiti odgovornost za tačnost iznetih tvrdnji u takvom sadržaja.\nUpotreba podataka, informacija i materijala objavljenih na ovom veb sajtu podleže isključivo vašem riziku, s obzirom da mi nismo u mogućnosti da prihvatimo takav rizik. Vaša je dužnost i odgovornost da procenite i proverite da li sadržaji, podaci i informacije na ovom veb sajtu odgovaraju vašim potrebama.\nOvaj veb sajt raspolaže mnogobrojnim autorskim i drugim pravima nad nematerijalnim stvarima (intelektualna svojina) što uključuje, ali se i neograničava na: dizajn veb sajta, fotografije proizvoda i drugih stvari, grafiku i td… Iz tih razloga replika nije dozvoljena pa čak i ako sadrži copyright potpis. Ukoliko želite da bilo koji subjekt intelektualne svojine koristite za sopstvene namene, vaša je dužnost i obaveza da nas pre toga kontaktirate radi eventualnog dogovora oko prodaje autorskih prava ili davanja autorskih prava na korišćenje.\nNa ovom veb sajtu mogu se naći i linkovi do eksternih veb stranica (veb stranice na drugim sajtovima). Ti linkovi su ponuđeni radi vaše veće udobnosti prilikom iznalaženja dodatnih informacija, s tim što mi ne možemo da garantujemo za tačnost i kompetentnost sadržaja na linkovanim veb stranicama.\nU slučaju da dođe do sudskog spora čiji je subjekt: “upotreba ovog veb sajta”, biće nadležan zakon Republike Srbije.\nOnline prodaja ambalaže\nPosude za ketering – MENU BOX\nTacne od stiropora\nAmbalaža za kolače od PET-a\nAmbalaža za torte od PET-a\nAmbalaža za torte i kolače od OPS-a\nAmbalaža za salate – Posude za salate\nČase za kafu za poneti\nPVC streč folija\nPP posude za zavarivanje i mašine za pakovanje hrane\nOprema za kafice i oprema za restorane\nKartonska ambalaža za hranu\nKutije za pizze od kartona\nPapirne kese za hranu – Natron kese


Premijerka Ana Brnabić poželela je dobrodošlicu novoimenovanom ambasadoru Ruske Federacije u Srbiji Aleksandru Bocan Harčenku i ocenila da iza izuzetnih odnosa naših zemalja, stoji, pre svega, uzajamna podrška i tradicionalno prijateljstvo dva naroda.\nAna Brnabić je istakla i da joj je izuzetna čast i zadovoljstvo što je dužnost ambasadora, nama ovako važne zemlje, preuzeo neko ko veoma dobro poznaje >> Pročitaj celu vest na sajtu RTS << odnose Srbije i Rusije, i sveukupnu situaciju i prilike u regionu, saopštila je pres-služba Vlade Srbije.\nTo je, prema njenim rečima, ujedno i potvrda važnosti koju dve zemlje pridaju negovanju svojih odnosa i partnerstva.\nAleskandar Bocan Harčenko potvrdio je da su bilateralni odnosi dostigli visok nivo strateškog partnerstva, podrške i međusobnog razumevanja.\nPoručio je da Srbija može da računa na čvrstu podršku Rusije u očuvanju teritorijalnog integriteta i suvereniteta, kao i nedvosmislene podrške na međunarodnom planu.\nKao primer dobrog partnerstva, Brnabićeva je navela je saradnju u oblasti železničke infrastrukture, pre svega na izgradnji pruge Beograd – Budimpešta, čiju najzahtevniju i najtežu deonicu rade Železnice Rusije, kako je naglasila, jedna od najboljih svetskih kompanija.\nBrnabićeva i Bocar Harčenko zaključili su da tradicionalno partnerstvo i iskrene veze srpskog i ruskog naroda predstavljaju obostranu obavezu naših država da budu i dalje posvećene unapređenju i širenju bilateralnih odnosa.\nU tom svetlu razmatrane su mogućnosti susreta dva premijera u toku tekuće godine.\nBrnabić poželela dobrodošlicu Harčenku:Odnosi na nivou strateškog partnerstva\nIzvor: Radio Televizija Vojvodine, 25.Jul.2019\nPredsednica Vlade Srbije Ana Brnabić poželela je danas dobrodošlicu novoimenovanom ambasadoru Ruske Federacije u Srbiji Aleksandru Bocan-Harčenku i ocenila da iza izuzetnih odnosa naših zemalja, stoji, pre svega, uzajamna podrška i tradicionalno prijateljstvo dva naroda...Predsednica Vlade istakla...


Bajden na Kosovu GracanicaOnline.Info\nBajden na Kosovu\n17. avgusta 2016. 2 min read\nPosle Beograda, drugi čovek administracije Sjedinjenih Američkih Država, Džozef Bajden, došao je u dvodnevnu posetu Kosovu. Priština je okićena američkim i kosovskim zastavama i fotografijama bračnog para Bajden, a na ulicama je veliki broj pripadnika policije.\nBajden se sastao sa premijerom Isom Mustafom, predsednikom Skupštine Kosova, Kadrijem Veseljijem i kosovskim predsednikom, Hašimom Tačijem.\nOsnovna poruka, koju je Bajden saopštio na konferenciji za novinare posle susreta sa Tačijem, jeste da Kosovo mora ispuniti sve odredbe Briselskog sporazuma, kako bi izbeglo izolaciju prijateljskih država. Američki potpredsednik je posebno naglasio obavezu Kosova da potpiše Sporazum o razgraničenju sa Crnom Gorom i da ubrza formiranje Zajednice opština sa srpskom većinom, kao i to da moraju biti vidljiviji rezultati borbe kosovskih institucija porotiv korupcije.\n„Iako su još uvek sveži ožiljci rata, Kosovo treba da ide napred ka zajedničkoj budućnosti, u kojoj bi se obezbedila prava svih građana“, rekao je Bajden i dodao da SAD žele jako multietničko Kosovo, a da je proces pomirenja neophodan, kako bi Kosovo koračalo ka evroatlantskim integracijama.\nZahvalivši se na poseti “proverenog prijatelja Kosova”, kako je nazvao Bajdena, kosovski predsednik Hašim Tači je rekao da je Kosovo čvrsto rešeno da gaji dobre međususedske odnose, između ostalih i sa Srbijom, u cilju mira u regionu. Tači je dodao da on i narod Kosova prošlost nikada neće zaboraviti, ali da neće ostati ni taoci prošlosti.\n“U cilju dobrosusedskih odnosa, obećavam vam da će se problem razgraničenja sa Crnom Gorom vrlo brzo rešiti u skladu sa kosovskim državnim interesima. Ova odluka će ojačati našu državnost, otvoriće sigurnu perspektivu prema evroatlantskim integracijima i okončaće nepravednu izolaciju građana Kosova. Posle toga, naši građani će bez viza putovati u zemlje, potpisnice Šengenskog sporazuma”, rekao je Tači i dodao: “Hoću da budem veoma otvoren pred građanima Kosova. Bez ratifikacije sporazuma o razgraničenju sa Crnom Gorom i bez formiranja Zajednice opština sa srpskom većinom, u skladu sa Ustavom i našim zakonima, Kosovo će ostati usamljeno i izolovano od sveta; zapostavljena i od strane SAD-a“.\nDžozef Bajden je u posetu Kosovu došao sa suprugom Džil i decom svog preminulog sina Boa. Dok je potpresednik SAD-a razgovarao sa kosovskim zvaničnicima, njegova supruga je sa dvoje unučadi, obišla manastir Gračanicu, gde joj je domaćin bio Episkop Raško-prizrenski, Teodosije. U Gračanici nije bilo obraćanja medijima.\nTokom posete Kosovu, Bajden je prisustvovao i ceremoniji imenovanja dela auto puta, Uroševac – Gnjilane, imenom njegovog pokojnog sina Boa, koji je nekoliko godina radio na Kosovu. Obraćajući se porodici Bajden,Tači je još jednom ponovio da će Kosovo ponuditi svojim susedima prijateljstvo i da će zatvoriti ružno poglavlje iz prošlosti.\n“Ako pružimo ruku jednom srpskom roditelju koji i dalje traži nestalo dete, to nas ne čini slabijim, nego mnogo većim”, rekao je između ostalog Tači, obećavši da na Kosovu ima mesta za sve i da će svi imati jednaka prava, bez obzira na veru i naciju.\nPrevious Granica između Kosova i Crne Gore i dalje sporna\nNext Samoopredeljenje ne pristaje na sporazme o ZSO i demarkaciji uprkos Bajdenovom upozorenju\n17. oktobra 2021., 08:20


REGIONALNI IP CENTAR NIČE U KRUŠEVCU: Ministar Nenad Popović razgovarao sa gradonačelnicom Jasminom Palurović - Informer\n22:56 Srbija 0\nR.B. | 05. 04. 2019.\nREGIONALNI IP CENTAR NIČE U KRUŠEVCU: Ministar Nenad Popović razgovarao sa gradonačelnicom Jasminom Palurović\nKruševac je posetio ministar bez portfelja zadužen za inovacije i tehnološki razvoj, dr Nenad Popović sa saradnicima\nO otvaranju regionalnog inovacionog start up centra Rasinskog okruga u Kruševcu, razgovarao je sa\ngradonačelnicom Jasminom Palurović i njenim saradnicima. Na konkurs koji je raspisalo Ministarstvo za inovacije i tehnološki razvoj aplicirao je Biznis inkubator zajedno sa Gradom.\nProjekat otvaranja start up centra planiran je u tri faze :adaptacija prostora i privođenje nameni, opremanje centra i realizacija programa rada i upravljanje. Ovim će se obezbediti novi instrument za podsticanje inovativnosti i ujedno pružiti sistemska podrška mladima i početnicima u poslovanju u razvoju inovacija kod biznis ideja, dizajna proizvoda, uz povezivanje i mentorski rad sa uspešnim\nkompanijama iz regiona.\nJavni poziv za prijavljivanje kandidata – startap polaznika je raspisan, a realizuju se i druge planirane aktivnosti. U ponedeljak ( 8.aprila ) planirano je uvođenje izvođača u posao, a rok za izvođenje radova je 80 dana.\nMinistra Popovića je o aktivnostima Grada na polju obrazovanja mladih, razvoju preduzetništva i praćenju novih tehnologija, upoznala gradonačelnica Jasmina Palurović. U tom kontekstu, poseban značaj ima otvaranje Poljoprivrednog fakulteta u Kruševcu, kao korelacija između budućeg startap centra, mladog visokostručnog kadra, primene najsavremenijih dostignuća u tehnološkom smislu i razvoja inovativnog duha i podsticanja poslovnih ideja.\n- Ravnomerni razvoj grada i sela jedan je od prioriteta razvoja Grada Kruševca, ono čemu se u poslednje vreme poklanja izuzetna pažnja je razvoj ženskog preduzetništva i unapređenje položaja žena, naglasilaa je Jasmina Palurović.\nMinistar Popović je istakao da Ministarstvo ponovo pokreće programe i konkurse za startap centre i mala i srednja preduzeća, a uvode se i dva nova i to za žensko inovaciono preduzetništvo i pametan i siguran grad. U tom cilju, obezbeđena su značajna finansijska sredstva i grantovi.Tokom 2013.godine u sektoru IT usluga ostvaren je izvoz u iznosu od 200 miliona evra, dok se 2018.godine ta cifra popela na milijardu i 150 miliona ( ostvaren je rast u iznosu od 27% ), naglasio je Popović.\nOsim toga, Srbija je prema broju stanovnika jedna od zemalja sa najvećim brojem IT stručnjaka, što govori u prilog činjenici da ova oblast ima značajno i perspektivno mesto u razvoju države.\nKruševac Nenad Popović jasmina Palurović IT Centar


Časopis Industrija :: PKS predlaže nove mere za privredu\nPrivredna komora Srbije (PKS) priprema nove ekonomske mere koje će predložiti Vladi Srbije, kako bi privrednicima pružili još jednu "dozu" pomoći u ublažavanju posledica pandemije virusa korona, najavio je Marko Čadež, predsednik PKS na Šestoj međunarodnoj konferenciji „Svet posle korone“.\nPred svetom su izazovi kakve čovečanstvo do sada nije videlo, ovih šest meseci donelo je drastične i dramatične promene u geopolitici i ekonomiji, što se brže bude oporavljala svetska privreda to će biti veći rast i bolja pozicija Srbije, poručio je predsednik Srbije Aleksandar Vučić.\nPreduzetnici, mikro, mala i srednja preduzeća uspela su da se sačuvaju dosadašnjim merama države, ali one uskoro ističu. Moramo da idemo u susret novim merama koje će biti dizajnirane tako da banke i privrednici nemaju problema kada ekonomske mere donete u aprilu isteknu, rekao je Čadež na panelu „Ekonomija posle pandemije“.\nProcenjuje da će se srpska privreda „vratiti u normalu“ 2021. godine kada će krenuti „ozbiljniji rast“. Cilj je da u narednom periodu Srbija ostane u međunarodnom lancu, da privuče još više stranih direktnih investicija i da podrži domaće proizvođače poštujući visoke standarde kvaliteta i konkurentnu cenu.\nIstiče da će deo mera biti kratkoročan za održavanje zaposlenosti, a drugi sistemski za rast privredne aktivnosti. Predsednik PKS je ocenio da će zbog epidemije virusa korona ekonomske mere države postati „deo našeg svakodnevnog života“, dodajući da će se promeniti način na koji država učestvuje u privredi i da je jako bitno da država ima kapacitete da to uradi, preneo je Tanjug.\nDržava je, po rečima Čadeža, brzo i efikasno reagovala u očuvanju privredne aktivnosti donošenjem ekonomskih mera, iako, kako kaže, u tom trenutku to nije bilo lako, jer su njoj prioritet bili ljudski životi, bolnice, respiratori...\n"Naravno da je Vlada Srbije bila okrenuta tome da zaustavi epidemiju, jer ako to dugo traje i ako se ne zaustavi na vreme, onda nemate ni ekonomiju", primetio je Čadež i dodao da je PKS radila na tome da se očuva srž privredne aktivnosti. Virus korona, dodao je, doneo je mnogo neizvesnosti i novina, a prva je bila uvođenje moratorijuma.\n"To je bila novina za banke, a da ne pričam o drugim sektorima kao što su transport i koliko smo se trudili da održimo protok kamiona i robe kroz region i do Evropske unije, vozači su slati u karantin, gledali smo kako da donesemo uredbe da budu izuzeti od toga...", ispričao je Čadež kako je izgledao uticaj epidemije virusa korona na privredu.\nZa sada nema nikakvih najava da će neki strani investitor odustati od ulaganja u Srbiji zbog krize izazvane pandemijom korona virusa, kaže potpredsednik Saveta stranih investitora Dejan Turk. „Baš suprotno. Srbija je dobro odgovorila na krizu. Vidim dosta pozitivnih momenata”, rekao je Turk.\nKonferencija „Svet posle korone“ organizovana je u okviru 6. beogradskog strateškog dijaloga.


I GRADIŠTE NA UDARU: Vanredna postmonitoring misija SE za nadgledanje stanja lokalne demokratije i slobode u Srbiji — TPKNEWS\nNaslovna/VESTI/LOKALNE VESTI/I GRADIŠTE NA UDARU: Vanredna postmonitoring misija SE za nadgledanje stanja lokalne demokratije i slobode u Srbiji\nI GRADIŠTE NA UDARU: Vanredna postmonitoring misija SE za nadgledanje stanja lokalne demokratije i slobode u Srbiji\nKomitet za monitoring Kongresa lokalnih i regionalnih vlasti zatražio dodatno praćenje situacije u našoj zemlji.\nPostmonitoring misija Kongresa lokalnih i regionalnih vlasti Saveta Evrope otvoriće proces nadgledanja stanja lokalne demokratije i sloboda u Srbiji, koje treba da spreči političko nasilje, političke pretnje, ucene radnim mestom… odlučeno je danas tokom posete Komiteta za monitoring u Beogradu.\nOvo telo Saveta Evrope održalo je danas redovnu sednicu u prestonici Srbije na poziv predsednika opštine Paraćin Saše Paunovića koji je uoči početka sastanka rekao da su se predstavnici Komiteta sastali sa mininstrom za državnu upravu i lokalnu samoupravu Brankom Ružićem gde je dogovoreno da će u Srbiju biti poslata postmonitoring misija koja bi se bavila poštovanjem standarda lokalne demokratije i svega što je Srbija prihvatila kao članica Saveta Evrope.\nKomitet za monitoring zaseda dva puta godišnje van sedišta u Strazburu na poziv predstavnika neke od zemalja članica, naveo je Paunović, a osim opštine Paraćin koja je uputila zvanični poziv za ovo okupljanje, u organizaciji učestvuju i grad Šabac, opštine Stari grad i Čajetina.\nKako saznajemo, postmonitoring misija biće poslata i u opštinu Veliko Gradište, gde će posebno da nadgledaju uz dodatno praćenje situacije, rad lokalne samouprave.\nOva poseta je gest solidarnosti koji pokazuje da je Savetu Evrope stalo do praćenja stanja u društvu u svim zemljama članicama pa i u Srbiji.\nNEVEROVATNO, ALI ISTINITO: Babićev vozač koji je zgazio ženu pušten odmah, a pritvor za vešala na protestima 30 dana!


Kako je Armata „progledala“ - 08.08.2020, Sputnik Srbija\nRuski Vojno-industrijski kompleks je objavio da je glavni problem sa tenkom „Armata“ rešen - dobija novu optičku opremu za noćno osmatranje. 08.08.2020, Sputnik Srbija\n22:59 08.08.2020 (Osveženo: 01:42 26.08.2021)\n© Sputnik / Aleksandr Vilьf / Uđi u foto-galerijuTenk T-14 „Armata“ na Crvenom trgu u Moskvi, na paradi povodom Dana pobede nad fašizmom\nRusija je još u vreme Sovjetskog saveza zaostajala za Zapadom i godinama je kupovala infracrvene nišane od država članica NATO. Posle 2014. godine isporuke su prekinute.\nMinistar industrije i trgovine Denis Manturov je objavio, da su rešena sva pitanja sa infracrvenim nišanima i motorima tenka T-14 „Armata“. Sada „motor ima upravo one parametre i tehničke karakteristike koje se nalaze u tehničkom projektu“, prenosi portal „Vzgljad“.\n„Osnovni problem tenka „Armata“ je to što je prvobitna oprema bila skupa i proizvodila se u inostranstvu“, napomenuo je urednik časopisa „Arsenal otadžbine“ Aleksej Leonkov.\nEksperti podsećaju da postoji bliži i dalji infracrveni dijapazon, u kome i nastaju toplotno-infracrvene slike.\n„U periodu Sovjetskog Saveza nisu obraćali pažnju na daleki spektar, tako smo i zaostali u odnosu na Zapad, posebno Francusku“, seća se član ekspertskog saveza Vojno-industrijske komisije, rezervni pukovnik Viktor Murakovski. Kada se primi infracrveno zračenje, ako se poveća daljina za određivanje cilja, toplotni kontrast objekta je jasnije vidljiv.\n„Potrebna su nam jedinjenja kadmijuma, žive i telura, ali mi ih do skora nismo imali, kupovali smo ih od Francuza,“ navodi Murakovski.\nPoslednjih godina Rusija ima jedinjenja koja su joj potrebna i dovoljna kako bi se „Armata“ opremila infracrvenim zracima. „Ali ubuduće je potrebno napraviti serijsku proizvodnju“, ukazuje Murahovski.


BROJNE PROMOTIVNE AKTIVNOSTI TO NOVI SAD DO KRAJA GODINE\nBack TURIZAM TURISTIČKE ORGANIZACIJE BROJNE PROMOTIVNE AKTIVNOSTI TO NOVI SAD DO KRAJA GODINE\nčetvrtak, 09 avgust 2018 22:16\nTuristička organizacija Grada Novog Sada do kraja godine će pripremiti i odštampati oko 70 publikacija (uključujići različite jezike). Pamflet „Turističke atrakcije“ urađen je na 16 jezika, dok se ostale publikacije u skladu sa temom i ciljnim tržištima rade na manjem broju jezika. Ove godine rade se i nove publikacije, posebno za mlade, kako bi ys spremno dočekala 2019. godina od koje se zaista puno očekujemo s obzirom na prestižnu titulu Novog Sada kao Omladinske prestonice Evrope.\nTakođe, u izradi je i promotivni spot koji će uz nove publikacije predstaviti turističku ponudu za mlade i koji će biti deo jedne velike kampanje planirane za narednu godinu, a koju će TONS sinhronizovati sa OPENSom.\nI ove godine realizujemo promotivne garantovane turističke ture namenjene pre svega Novosađanima, ali i posetiocima, a koje su se pokazale kao veoma uspešne.\nDo kraja godine, u planu je i dopuna turističke signalizacije za dva nova hotela, što je nastavak projekta obeležavanja hotela u Novom Sadu. Prošle godine, obeleženo je 22 hotela na 82 lokacije sa 120 informativnih tabli.\nU decembru ove godine, Turistička organizacija Grada Novog Sada biće domaćim velikim kompanijama koje se bave turizmom na Dunavu, a želja je da se ovim turistima prikaže ponuda turističke privrede, kako bi se produžio boravak turista sa belih lađa u Novom Sadu, i kako bi se ti turisti ponovo vratili u grad na nekoliko dana da uživaju u ponudi koja im se ovde nudi (vino, hrana, smeštaj, kulturno-istorijske lepote i celine i još mnogo toga).\nU ovom trenutku pripremaju se za brojne promocije koje TONS očekuju na vodećim svetskim, kao i domaćim sajmovima do kraja godine, kao i za regionalnu jesenju i zimsku kampanju, sa ciljem da i druga polovina godine bude uspešna i rekordna.\nDruge nedelje avgusta TONS će ugostiti produkcijsku kuću iz New Yorka, koja snima putopisnu emisiju o Beogradu i Novom Sadu sa akcentom na kulturu i ugostiteljsku ponudu, a početkom septembra očekuju predstavnike medijskih kuća iz Velike Britanije i Slovačke.\nRadujemo se svim turističkim uspesima našeg grada.\nNajnovije informacije možete pratiti na www.novisad.trave i na društvenim mrežama:


Očekivan trijumf Sarajeva, Milanović: Zaslužena pobjeda\nU okviru 11. kola Premijer lige BiH U Doboju kod Kaknja, po lijepom vremenu, na dobrom travnjaku i sjajnom ambijentu, odigran je vrlo bitan meč za oba rivala, a u kome je domaća ekipa FK MLADOST ugostila tim FK SARAJEVO. Ljubitelji nogometa, navijači oba rivala mogu biti zadovoljni onim što su vidjeli u ovom meču, jer viđena su tri zgoditka,j edan neiskorišten penal, dosta dobrih akcija i šuteva, a na kraju su se više radovali igrači i navijači FK SARAJEVO, jer „bordo“ tim slavio je ubjedljivim rezultatom 0:3.\nOd samog starta meča gosti su preuzeli incijativu i već u 10 minuti došli u vodstvo 0:1 prelijepim zgoditkom Slobodana Milanovića. I poslije tog gola bolji, borbeniji, opasniji su bili igrači Sarajeva i već u 33 minuti postigli su novi pogodak za vodstvo 0:2 a strijelac je bio Mersudin Ahmetović. U 37 minuti dosuđen je penal za goste, poslije igranja rukom u svom šesnestercu Kenana Horića, ali je udarac kapitena Krste Velkoskog sa 11 metara efektno zaustavio vratar domačih Tarik Abdulahović. U nastavku meča bilo je pokušaja sa obje strane ali nije konkretne realizacije, a konačnih 0:3 postavio je Amar Rahmanović u 88 minuti iz slobodnog udarca sa nekih dvadesetak metara.\nPo završetku meča uslijedilo je slavlje i radost gostujučih igrača i njihovih vjernih navijača, koji su ih u ovom meču pratili u velikom broju i zdušno bodrili cijeli tok meča. Ovom pobjedom, prvom gostujućem u dosadašnjem dijelu prvenstva, Sarajevo je došlo na diobu prvog mjesta sa Željezničarom, osvojivši do sada 23 boda. Strijelac vodečeg gola za Sarajevo, u ovom meču vrlo razigrani Slobodan MILANOVIĆ, po završetku meča rekao je sljedeće:\n”Naša pobjeda je sasvim zaslužena i do nje smo došli našom kvalitetnom igrom, a koja je bila bolja u prvom poluvremenu koje smo riješili sa 0:2.U nastavku meča zaigrali smo malo „mirnije“ ali smo ipak sve to krunisali u finišu meča, našim trećim pogodkom i ubjedljivim trijumfom 0:3. Sigurno da nam je ova pobjeda vrlo bitna, donosi mir i koncentraciju pred naše vrlo teške mečeve, prvo u Kupu protiv Širokog Brijega, a potom u prvenstvu protiv Zrinjskog u Mostaru. Želim da se zahvalim, u ime saigrača, našim vjernim navijačima koji su nas u velikom broju, cijeli tok meča bodrili i svojom pjesmom i navijanjem nosili do nove pobjede i nova tri boda”.\nI udate i neudate: Pripravnice u općini natjerali da...\nPronađen najčišći zrak na svijetu, evo gdje se nalazi\nMisterija ‘leta 19’: 5 aviona s posadama nestalo u...


Partizan prokockao pobedu u Zadru\nAlo\t16.11.2015 23:58\nPartizan je u poslednjoj utakmici 10. kola Jadranske lige poražen od Zadra sa 65:61 i sada se nalazi na deobi poslednjeg mesta na tabeli sa Sutjeskom iz Nikšića.\nJedino u čemu su crno-beli bolji od Nikšićana je koš-razlika i međusobni duel, inače oba tima imaju po tri pobede i sedam poraza.\nPartizanu nije pomogao ni novi plejmejker, Amerikanac sa finskim pasošem, Džamar Vilson koji večeras debitovao u crno-belom dresu.\nPonovo je ekipa Petra Božića pokazala mnogo slabosti, igrala uz bezbroj oscilacija i u najvećem delu meča, vrlo loše odrađivala zadatke u odbrani.\nU prilog tome svedoči i činjenica da je Ante Delaš delovao kao evroligaški as u partiji u kojoj je postigao 27 poena. Niz nerezonskih poteza i totalna dezorganizacija u napadu kada se lomila utakmica u poslednjoj četvrtini, odvela je Partizan pravo u poraz.\nNešto slično kao na gostovanju Ciboni u Zagrebu, izabranici Petra Božića u finišu utakmice srušili su sve dobro što su uradili preokretom u trećoj četvrtini. Uspeli su da nadoknade minus od 11 poena pre svega zahvaljujući raspoloženom Kevinu Džonsu, Čedomiru Vitkovcu i Andreji Milutinoviću. Džons je postigao 16 poena i uhvatio pet lopti\nObe ekipe su u prvom poluvremenu igrale u serijama, s tim što su Zadrani bili znatno precizniji i smireniji. Pored toga, odbrana Partizana jednostavno nije znala šta da radi se Delašom koji je odigrao jednu od najboljih partija poslednjih godina.\nEkipu crno-belih u sledećem kolu, koje se igra već u petak, očekuje duel sa slovenačkim Tajfunom u "Pioniru".


Vaterpolo savez Beograda – Stranica 210 – Zvanična veb prezentacija VS Beograda\nŠabac je ovog vikenda bio domaćin Prvenstva Srbije za mlađe pionire (igrači do 12 godina). Najuspešniji beogradski klub na šampionatu\nStariji pioniri Partizana novi su prvaci Srbije za igrače rođene 2006. i kasnije. Finalni turnir nacionalnog šampionata za 14-godišnjake odigran\nPrvenstvo Srbije (2001): Banjica prvak države za starije juniore\nEkipa Banjice osvojila je titulu šampiona države za starije juniore (19-godišnjaci). U meču za zlato na finalnom turniru , odigranom\nSezona se nastavlja u Novom Sadu i Šapcu, bez publike, ali uz direktne prenose\nPosle duge pauze , predstojećeg vikenda nastavlja se vaterpolo sezona u Srbiji. U Novom Sadu će 22. i 23. avgusta\nVaterpolo se vratio u Beograd


A. J. 13. aprila 2018. 09:48\nVelika polemika vodi se o ulozi bivšeg predsednika Baraka Obame u ratu u Siriji. Nakon što je Tramp kritikovao svog prethodnika zbog toga što nije preduzeo odlučnu akciju u Siriji pre nekoliko godina, bivša državna sekretarka MedlinOlbrajt izjavila je da želi da Obama objasni koja je „crvena linija“ za sirijskog predsednika.\nPrekinuta promocija knjige Medlin Olbrajt, skandirali joj: Ti si ratni zločinac (foto, video)\nKako prenosi Njuzvik, Olbrajtova, koja je od 1997. do 2001. godine obavljala funkciju državne sekretarke, rekla je da se ne slaže sa Trampovom kritikom Obame. Ona se, ujedno, nije složila ni sa odlukom Obame da ne pokrene vojnu akciju protiv Asada nakon što je sirijski lider upotrebio hemijsko oružje protiv svog naroda.\n– Volela bih da je Barak Obama pritisnuo crveno dugme, a ja sam lično poželela da smo prošli kroz to – rekla je Olbrajt i dodala: – Međutim, ono što se desilo jeste da je Barak Obama tražio podršku Kongresa, jer nije želeo da nešto uradi izvan zakona, a onda Kongres to nije podržao-.\nNjuzvik podseća da je 2012., godinu dana nakon što je počeo krvavi rat u Siriji, Obama rekao da će upotreba hemijskog oružja opravdati američku vojnu akciju na Bliskom istoku, rekavši da bi takav potez označio „crvenu liniju“. Ali kada je predgrađe Damaska pod kontrolom pobunjenika pogođeno gasom sarin u napadu koji je ubio oko 1.500 civila, Obama je odlučio da sačeka sa odlukom o napadima i zatraži odobrenje od Kongresa. I Kongres i veći deo američke javnosti bili su protiv intervencije SAD u Siriji.\nOlbrajtova o Srbiji: Korumpirani lideri i Rusija i Kina koje…\nNjuzvik ocenjuje da je skoro pet godina kasnije, predsednik Tramp promenio ploču. U subotu veče stigle su vesti iz Sirije da je izvršen još jedan napad hemijskim oružjem u predgrađu Damaska. Tramp je odmah izjavio da će napadači platiti cenu. On je takođe napao Obamu zbog toga što ranije nije rešio problem: „Da je predsednik Obama prešao svoju crvenu liniju, sirijska katastrofa bi već davno završila! Životinja Asad bi bio istorija!“\nbarak obamaMedlin Olbrajt


Novosadski DS kritikovao vlast zbog vrtića | Autonomija\nNovosadski DS kritikovao vlast zbog vrtića\nDemokratama odgovorio SPO\nNovosadski odbor Demokratske stranke (DS) kritikovao je danas gradsku vlast zbog nezavršenih radova na vrtiću u Radničkoj ulici.\nU saopštenju te stranke nakon konferencije za novinare koja je održana ispred tog vrtića navodi se da su predstavnici gradske vlasti i predškolske ustanove Radosno detinjstvo početkom godine obavestili javnost da će radovi biti završeni u martu ove godine i da će tada preko 400 dece moći da krene u taj vrtić.\nNovosadski DS je istakao da je danas vrtić i dalje prazan, te da su radovi još uvek u toku.\n„Da je gradska vlast ispunila sve svoje obaveze danas bi u Novom Sadu bilo 400 dece manje na listama čekanja“, navodi se u saopštenju te stranke.\nU njemu se ocenjuje da je javnost navikla na prazna obećanja Srpske napredne stranke (SNS).\n„Ipak, obmanjivanje najmlađih Novosađana i njihovih roditelja previše je, čak i za one kojima je obmana manir. Navikli smo, takođe i da na svako postavljeno pitanje umesto odgovora dobijemo uvrede“, navodi se u saopštenju.\nNovosadske demokrate su pozvale nadležne da odgovore na pitanje zbog čega vrtić u Radničkoj ulici i dalje ne radi i čijom se krivicom, kako se ocenjuje, stotine dece nalazi na listama čekanja za upis u vrtić.\nNa kritiku odgovorio SPO\nNovosadski Srpski pokret obnove (SPO) odgovorio je na kritiku DS i naveo da su demokrate, dok je ta stranka bila na vlasti, obećavale završetak spornog vrtića i najavljivali njegovo otvaranje.\nSPO je istakao da je aktuelna gradska vlast za duplo kraće vreme preuzela odgovornost za ovaj, kako se navodi, nasleđeni problem, i dovela posao do kraja.\nU saopštenju se ističe da je rebalansom budžeta obezbeđen novac za opremanje dva novoizgrađena vrtića – u Radničkoj ulici i u Veterniku na Fešteru, kao i dograđenog objekta u Petrovaradinu i najavila da će dva objekta biti spremna za otvaranje i prijem dece početkom sledeće godine.\nNovosadski SPO je dodao i da je aktuelna gradska vlast donela i uspešno sprovela odluku o subvencionisanju boravka dece u privatnim vrtićima, te da će uz više od 800 mesta u novim i nadograđenim objektima, početkom nove godine biti ukinute liste čekanja.


Bajden razgovarao sa palestinskim predsednikom i izraelskim premijerom - Sputnjik Srbija\nBajden razgovarao sa palestinskim predsednikom i izraelskim premijerom\n20:24 15.05.2021 Preuzmite kraći link\nPredstavnik za štampu Mahmuda Abasa objavio je da je on telefonom razgovarao sa Bajdenom, prvi put od izbijanja poslednje krize.\nTo je i prvi razgovor američkog i palestinskog predsednika otkako je Bajden ušao u Belu kuću u januaru ove godine.\nDetalji razgovora sa Abasom nisu poznati, a Bajden je prethodno danas razgovarao sa izraelskim premijerom Benjaminom Netanijahuom, posle bombardovanja Gaze u kom je srušena zgrada koju su koristili pojedini mediji.\nIzraelski premijer rekao je Bajdenu da Izrael „čini sve da izbegne da povredi ljude koji nisu uključeni u borbu sa Hamasom i ostalim grupama u Pojasu Gaze“, saopšteno je iz njegovog kabineta.\nU saopštenju se ističe da je dokaz za to činjenica da su „ljudi koji nisu umešani u sukob“ bili evakuisani iz zgrade u Gazi u kojoj su bile kancelarije više svetskih medija, pre nego što su je izraelske snage srušile, prenosi Rojters.\n„Premijer je zahvalio predsedniku Bajdenu na podršci našem pravu da se branimo“, dodaje se u saopštenju.\nIzraelski ekspert: Amerika više ne može ponoviti „jugoslovenski scenario“ zbog moći Rusije\nPalestina, Izrael, Benjamin Netanijahu, Mahmud Abas, Džo Bajden


Merkelova: Mora bolje - BIGportal.ba\nMerkelova: Mora bolje\n17 Novembra, 2020 17 Novembra, 2020 0102\nNemačka kancelarka Angela Merkel kaže da je delimično zaključavanje, koje je uvedeno početkom novembra, sprečilo eksponencijalni rast broja novozaraženih.\nMerkelova je upozorila da taj broj mora nadalje dodatno da se smanjuje.\nNakon sastanka vrha federalne vlade i saveznih država Nemačke, ona je saopštila da je odluka o pooštravanju postojećih mera odložena do 25. novembra i apelovala na građane da redukuju svoje društvene aktivnosti i kontakte na najniži mogući minimum, preneo je Rojters.\n“Mere koje su sada na snazi još nisu preokrenule trend rasta broja zaraženih, ali uspeli smo da ukrotimo dinamiku zaražavanja”, rekla je Merkelova i poručila da je formula uspeha u smanjenju društvene interakcije i kontakata.\nMedvedev iskoristio “samouništenje” Zvereva i upisao prvu pobjedu\n“Ako Tramp odbije da preda vlast, još više ljudi bi moglo da umre od korone”


"Kosovo u Interpolu – kao da pustite piromana u barutanu" | WebTribune\nHome U FOKUSU “Kosovo u Interpolu – kao da pustite piromana u barutanu”\n“Kosovo u Interpolu – kao da pustite piromana u barutanu”\nMinistar unutrašnjih poslova Nebojša Stefanović izjavio je da će se Srbija učiniti sve da spreči članstvo Kosova u Interpolu.\nOn je izrazio uverenje da će uspeti da ostale članice ubedi da bi prijem Kosova bio loš, pre svega, za tu organizaciju.\nStefanović je naglasio da će se Srbija protiv članstva Kosova u Interpolu boriti “do dana glasanja, do poslednjeg sekunda”.\n“Uveren sam da ćemo uspeti da ih, sa kolagama iz ministarstava unutrašnjih poslova drugih zemalja, ubedimo da je ovo loše za političku strukturu Interpola, da je ovo politizacija ove organizacije, i da je to loše ne samo za interese Srbije, već da je loše za Interpol”, rekao je Stefanović za RTS.\n“Da je tako, to bi bio mnogo lakši posao. Naši suparnici istinski su velike zemlje Zapada, koje su priznale takozvanu nezavisnost Kosova i koje sada lobiraju da Kosovo bude primljeno u Interpol”, objasnio je Stefanović.\nNa pitanje zašto to nije dobro, Stefanović rekao da bi to bilo kao da “pustite piromana u barutanu”.\n“Pored pravnih razloga, poštovanja rezulucije 1244, poštovanja međunarodnog prava, činjenica je da je i generalna skupština Interpola prošle godine usvojila na svojoj skupštini rezoluciju kojom kaže da samo država članica UN ili posmatrač može biti članica Interpola”, podsetio je Stefanović.\n“Imali smo primere da su osumnjičeni za najteža krivična dela, poput krivičnog dela ubistva, politički uslovljavani da li će biti dati Srbiji na procesuiranje ili neće. Tražili su nam političko izručenje, odnosno zahtev za ekstradiciju čime bismo mi priznali da je Kosovo neka druga zemlja”, rekao je Stefanović.\nUkazao je i da postoji veći broj funkcionera proštinskih institucija koji na poternicama Beograda i to zbog najtežih krivičnih dela. Stefanović je istakao i da Priština već ima kontakt sa Interpolom preko Unmika, te je ocenio da je njihov zahtev za članstvo pokušaj da pokažu politički uticaj i da, zajedno sa moćnim zaštitnicima i saveznicima, pokažu da je to još jedan korak ka eventualnom priznanju nekog broja zemalja.


Kisvarda - MTK Budapest: Analiza utakmice | Sportske Kladionice\nHome Sportsko klađenje Tip dana Kisvarda – MTK Budapest: Analiza utakmice\nKisvarda – MTK Budapest: Analiza utakmice\nUtorak nam nudi dosta zanimljivog sadržaja, a tu pre svega mislimo na ponudu fudbalskih utakmica, kojih ima u sasvim solidnom broju. Danas smo uspeli da pronađemo utakmicu koja zaslužuje da ima titulu Tip Dana, a to je danas svakako meč koji se igra u okviru Mađarske Prve Lige, popularne NB1 Lige gde se igra jedna nadamo se ne preterano zanimljiva utakmica, pošto se obe ekipe nalaze pri vrhu tabele i svaki je bod zlata vredan. Na stadionu Varkerti u gradu Kisvarda, sastaju istoimena domaća ekipa i gosti iz Budimpešte ekipa MTK.\nDomaća ekipa, se trenutno nalazi na 3-oj poziciji na tabeli, a na domaćem terenu imaju 3 pobede, 4 nerešene i samo 2 poraza uz 7 postignutih i 8 primljenih pogodaka. Ono što je bitno pomenuti za njih je činjenica da se trenutno nalaze u odličnoj seriji, pošto su na poslednjih pet utakmica ostvarili 3 pobede i 2 remija, a generalno odbrana Kisvarde je druga najbolja odbrana u ligi, što je respektabilan uspeh.\nNjihovi protivnici, ekipa MTK Budapest se nalazi na 5-toj poziciji, a na gostovanjima ove sezone imaju prosečan skor od 3 pobede, 3 nerešene i 3 poraza, uz gol razliku od 13 postignutih i 13 primljenih pogodaka. Oni se nalaze u prilično lošoj formi, pošto su na poslednjih pet susreta ostvarili svega jednu pobedu, jednu nerešenu i čak tri poraza.\nNema nekih bitnijih informacija vezano za povrede igrača, te se može očekivati da će oba trenera na teren izaći sa najboljim igračima u ovom momentu.\nOve dve ekipe su igrale do sada 8 puta, a domaći su imali mnogo više uspeha, jer su pobedili na čak 6 utakmica, 2 puta je bilo nerešeno i gosti nisu pobedili niti jednom do sada. Što se golova tiče uglavnom se igraju utakmice na mali broj golova, te je na poslednjih 6 susreta, čak 5 završeno sa dva ili manje pogodaka.\nNećemo ovde čačkati market za konačan ishod, jer se ovde stvarno može dogoditi svašta, ali ovogodišnje performanse pokazuju da bi obe ekipe ovde mogle igrati malo defanzivnije, te smatramo da je najbolje na ovoj utakmici odigrati Under 2.5 Goals (da obe ekipe ne postignu više od dva pogotka), koja opklada se plaća odličnom 1.91 kvotom u sportskoj kladionici 22Bet.


Ekipa Aleksandra Trifunovića je nešto bolje osvojila susret i prevođena tada nepogrešivim Oliverom Stevićem je stekla solidnu prednost pre odlaska na poluvreme. Ipak, "panteri" uspeli da vrlo brzo odgovore, uhvate priključak, a zatim i konačno preokrenu rezultat. Centarski dvojac Raduljica - Samardžiski je diktirao tempo na parketu u poslednjoj deonici i odveo je svoj tim sa prednošću od pet poena u završnicu.\nTamo nisu izostala uzbuđenja, a Zvezda je čak bila na pragu pobede. Crveno-beli su stigli na "minus jedan", imali su napad, ali je loše dodavanje Tejlora presečeno, a FMP je poenima Protića završio meč i plasirao se u polufinale.\nUbedljivo najbolji igrač utakmice bio je Raduljica sa 26 poena i 11 skokova, Samardžiski je dodao 16, Jeremić 12, a Protić 10 poena. Na drugoj strani, najefikasniji je bio Tejlor sa 14, Stević i Videnov su postigli po 13, a Bjelica deset poena.\nRanije danas, ekipa Miroslava Nikolića opravdala je ulogu favorita, a posle nerešene prve deonice, ekipa iz Kragujevca je odličnom partijom u drugoj i trećoj stekla 18 poena prednosti nad Beograđanima.\nOKK je uspeo da tokom poslednjih desetak minuta prepolovi vođstvo na devet poena, ali do kraja susreta nije imao snage da se eventualno varti u meč. U ekipi Radničkog nejafikasniji je bio nekadašnji igrač Partizana Vukašin Aleksić sa 17 poena, Pantić je ubacio 12 koliko i Kljajević, dok je Kotiševski meč završio sa deset ubačenih poena.\nU ekipi OKK Beograda, Mijajlović je ubacio 18 poena, Kruščić je dodao 12, dok je Mitrović ubacio 11 poena, uz sedam skokova i pet asistencija.\nPosle jučerašnjih mečeva plasman u polufinale obezbedili Hemofarm i branilac trofeja Partizan.


OKI Europe Augmented Reality (AR) aplikacija za maloprodaje - ITnjuz\nPre nekoliko meseci, na VISCOM Italia sajmu u Milanu je predstavljena OKI Augmented Reality (AR) Showroom, prva aplikacija koja koristi AR tehnologiju namenjena maloprodajama, izložbenim prostorima i drugim objektima gde se mušterije upoznaju sa bilo kojom vrstom robe.\nOKI AR Showroom omogućava kupcima da vizualizuju uređaje koje kupuju, kao i kako bi isti mogli da se uklope u njihovo okruženje, kućno ili poslovno, korišćenjem AR tehnologije. Ona je u stanju da implementira “dodatke” u već postojeće okruženje, što je čini idealnom za maloprodaje koje na taj način mogu kupcima da ponude visoku dodatnu vrednost, pojašnjavajući im vizuelne aspekte robe koja se prodaje. Aplikacija je besplatna i dizajnirana tako da ne zavisi od jezika kojim se koristi, tako da u suštini može biti korišćena u svim maloprodajama širom sveta.\nAR tehnologija projektije slike na ekran smartfona ili tableta kada je uklju;ena kamera. Očekuje se da će vrednost AR tehnologije koja će biti korišćena u maloprodajama širom sveta do 2023. godine dostići skoro 8 milijardi dolara, što pokazuje da postoji veliki potencijal na reklamnom tržištu. Stoga ne čudi da se tehnologija prihvata, budući da nudi imerzivno iskustvo u realnom vremenu, gde kupac može dobiti vizuelnu reprezentaciju onoga što kupuje, i to na licu mesta. Sa druge strane, isto važi i za kupovinu od kuće, budući da će sada biti moguće iz dnevne sobe ili kancelarije dobiti iskustvo veoma slično maloprodajnom objektu!\nOKI AR Showroom korisnicima omogućava da vizuelizuju kako će izgledati kompletna ponuda OKI High Definition štampača u boji i multifunkcionalnih uređaja. Na raspolaganju je i mnoštvo drugih materijala, uključujući POS rešenja, banere, postere, nalepnice i druge oznake.\n“Naša nova AR Showroom aplikacija je prva aplikacija ovakvog tipa u industriji, i pomoći će da biznis razume kako OKI štampači mogu štampati u širokom portfoliju proizvoda i na svim medijima, uključujući film, vodootporne, magnetne i druge medije svih vrsta i veličina. Takođe, korisnici mogu da štampaju na velikom formatu, do 1,3 metra u dupleksu. Aplikacija će maloprodajama širom sveta otvoriti brojne nove mogućnosti i pomoći kreativnom razumevanju i ispunjavanju potreba vizuelne komunikacije,” saopštili su iz kompanije OKI.\nAplikacija je dostupna za sve iOS naprave. Najpre je pokazana u Milanu, 20. oktobra prošle godine, na štandu kompanije tokom međunarodnog sajma VISCOM. Da biste preuzeli aplikaciju, dovoljno je da posetite App Store i potražite OKI AR Showroom – ili prosto kliknete na naš link. Više informacija možete pronaći na OKI Retail Solutions.\nKategorije:\tVesti, Zanimljivosti\t/ Nema odgovora / by Siniša Alimpić фебруар 26, 2019


Specijal najvećih kvota: Kladi se na Euro i osvoji Audi A4! - Sport - Dnevni list Danas\nPočetna » Sport » Specijal najvećih kvota: Kladi se na Euro i osvoji Audi A4!\nVikend ponuda: Švajcarska 2.30, Belgija 1.80, Engleska 1.80, Holandija 1.75\nTim povodom kladionica Meridian će, u narednih mesec dana, svakodnevno spremati iznenađenja za igrače. Najjači bonusi, bogata ponuda za klađenje i ubedljivo NAJVEĆE KVOTE na svetu čekaju vas na sajtu meridianbet.rs, a posebnu pažnju obratite i na kategoriju EURO 2020 SPECIJALI – bukmejkeri su spremili neviđeno dobre kvote i nikad jače igre.\nOsim toga, važna napomena: od 11. juna, pa sve do 11. jula u toku je veliko takmičenje u broju odigranih tiketa, a glavna nagrada je AUDI A4!\nA ukoliko još uvek nemate otvoren nalog – registrujte se OVDE jer čeka vas i 2.000 DINARA BONUSA za klađenje.\nDakle, vesti su fantastične, a sada da vidimo koje mečeve obavezno da stavite na tikete.\nVELS – ŠVAJCARSKA, DVOJKA 2.30\nDruga utakmica grupe A i druga na celom prvenstvu igraće se u Bakuu i mogla bi da bude i te kako važna za poredak u grupi. Velšani su na prošlom Evropskom prvenstvu debitovali i tada su predstavljali najveću senzaciju na turniru, pošto su sa prvog mesta u grupi prošli u nok-aut fazu, a potom u četvrtfinalu šokirali Belgiju. Stigao je Vels tako do polufinala gde je zaustavljen od strane aktuelnog šampiona, Portugala i biće pakleno teško ponoviti takav uspeh. Prva prepreka ove godine je nama dobro poznata ekipa predvođena iskusnim fudbalerima koji igraju u najjačim igrama Evrope. Šaćiri, Džaka, Frojler, Zakarija i ostali će pokušati da nadmaše osminu finala iz 2016. godine, a prvi korak moraju da naprave u Azerbejdžanu.\nBELGIJA – RUSIJA, KEC 1.80\nJedan od favorita za osvajanje turnira, sjajna ekipa Belgije do glavnog turnira se prošetala kvalifikacijama sa 10 pobeda iz isto toliko utakmica. Ali, ono što je posebno zanimljivo jeste da su Belgijanci prvom protivniku, Rusiji, bili rival i u kvalifikacijama. Rusi su takođe poprilično lako stigli do Eura 2020, a uz osam pobeda imali su i dva poraza od Belgije. Belgija je jedna od retkih reprezentacija koja u sastavu ima dva fudbalera koja vrede 100 miliona evra (prema transfermarktu), a Lukaku i De Brujne su svakako igrači koje će biti teško zaustaviti. Međutim, Rusima je na dva meča u kvalifikacijama nerešiv problem bio Eden Azar. On je na njima postigao četiri gola uz jednu asistenciju.\nENGLESKA – HRVATSKA, KEC 1.80\nNa papiru dve najjače reprezentacije u grupi D moraće da opravdaju očekivanja na terenu, a loš rezultat na startu mogao bi da poremeti samopouzdanje jedne, ili druge ekipe. Osim neverovatnih imena, reprezentacija Engleske će imati i prednost domaćeg terena, pošto će utakmicu na Vembliju sa tribina moći da gleda oko 22.000 navijača. Englezi kao i uvek imaju velika očekivanja, dok se Hrvati nadaju još jednom uspehu iako su svesni da je teško nadmašiti 2018. godinu i finale Svetskog prvenstva.\nHOLANDIJA – UKRAJINA, KEC 1.75\nHolandija ne bi trebalo da ima puno problema u grupi C, uz poštovanje prema ostalim ekipama. Ukrajina je u kvalifikacijama pokazala da bi na nju trebalo ozbiljno računati makar na ekipu koja iz senke može da napravi „haos“. Sećamo se utakmica protiv Srbije, poraza rezultatom 5:0 u Lvivu i 2:2 uz gol Besjedina u 93. minutu na Marakani. Sećamo se i da su Ukrajinci pored Orlova i Portugala plasman na Evropsko prvenstvo obezbedili kao prvi u grupi. Ali, iako oslabljena neigranjem Virdžila van Dajka, Holanđani sa razlogom očekuju visoki plasman svoje reprezentacije.\naudiEURO 2020Evropsko prvenstvo u fudbaluFudbalkladionicakvotemeridianmeridian bet\nJedno reagovanje na “Specijal najvećih kvota: Kladi se na Euro i osvoji Audi A4!”\n12. juna 2021. u 15.34\nBitno da ima sta da se igra a nagrada je brutalno dobar audi


Festival u Subotici od 7. decembra – CLUBBING.RS\nFestival u Subotici od 7. decembra\nUdruženje za afirmaciju mladih talenata orgranizuje 51. Festival „Omladina” koji će se održati 8. decembra u Hali sportova u Subotici. Kako je saopštio organizator, omladinski festival u Subotici “ima istorijski značaj, jer je to jedini autorski festival mladih do 27 godina koji su kasnije činili okosnicu jugoslovenske pop i rock scene”.\nOvogodišnji konkurs namenjen je mladim neafirmisanim kompozitorima do 27 godina iz Srbije i zemalja regiona. Kompozicije koje se šalju ne smeju biti objavljivane, niti javno izvođene.\n„Konkurs je otvoren do 1.oktobra 2012.godine, a imena 20 autora koji će imati priliku da se takmiče za glavnu nagradu u iznosu od 1.000 evra biće objavljena na sajtu www.festivalomladina.com 15.oktobra“ , rekao je Kornelije Bata Kovač, umetnički direktor Festivala na današnjoj konferenciji za novinare u Beogradu.\n„Raznovrstan muzički program, mnogobrojni prateći sadržaji ovog festivala, kvalitetne promotivne aktivnosti doprinose da ova manifestacija zauzme važno mesto na mapi kulturnih dešavanja u Srbiji. Važno je što ovakav festival na jednom mestu okuplja veliki broj mladih ljudi, koji kroz muziku, umetnost i druženje imaju priliku da se približe prirodi i znanjima iz oblasti ekologije“, navedeno je u saopštenju organizatora.\nFestival “Omladina” oživljen je prošle godine posle više od dve decenije.\nNeki od učesnika i pobednika dosadašnjih festivala su renomirana imena iz sveta muzike bivše Jugoslavije, među kojima su Kemal Monteno, Jadranka Stojaković, Kornelije Kovač, Ðorđe Novković, Josipa Lisac, Bora Ðorđević, kao i rock grupe kao što su Indeksi, Pekinška patka, Film, Piloti, KUD Idijoti, Majke, Galija, Haustor, Ðavoli, Prljavo kazalište, Atomsko sklonište, Kerber.


Holandska bezbednost: Strani obaveštajci pokušavaju da vrbuju radnike privatnih firmi – Zavera\nZTP 15. februara 2022.\t0 Komentara\nProšle nedelje je holandska Opšta obaveštajna i bezbednosna služba (AIVD) pokrenula javnu kampanju pod nazivom ‘Proveri pre povezivanja’. Svrha kampanje je informisanje holandske javnosti o stranim elementima koji koriste lažne naloge na društvenim mrežama radi pribavljanja osetljivih poslovnih informacija.\nPrema AIVD-u, najčešće se ciljaju i regrutuju zaposleni u privatnim kompanijama. Službena kampanja se sprovodi putem Tvitera, Instagrama i LinkedIn-a, sa ciljem da upozori najširu javnost. AIVD je najavio niz pokaznih vežbi koje će edukovati građane. Generalni direktor AIVD-a Erik Akerbom (na slici) rekao je lokalnom listu Het Financieele Dagblad da su holandske i druge zapadne službe iznenađene ogromnim brojem slučajeva u kojima su radnici privatnih firmi otkrivali osetljive informacije, nakon što su bili ucenjeni ili namamljeni novcem.\nObično strani obaveštajci prvo uspostave kontakt sa svojom metom preko LinkedIn-a, nakon čega odnos brzo postaje „ličniji“, tvrdi Akerbom. U takvim prilikama, strani operativci su skloni da laskaju holandskim kontaktima i tako zadobijaju njihovu pažnju. „Od vas se traži da nešto prevedete. Posle toga može uslediti sastanak na terenu,” dodaje zvaničnik. Potencijalne mete se „rangiraju“ prema njihovom položaju u kompaniji, poziciji u poslovnoj mreži i mogućnosti pristupa osetljivim informacijama.\n„Rangiranje određuje koje osobe imaju prioritet u pokušajima regrutovanja,“ kaže Akerbom. To podrazumeva i otvaranje lažnih agencija za zapošljavanje, na šta su britanske, australijske i američke obaveštajne službe ranije upozoravale. Iako pojava nije nova, obim strane infiltracije sada je dostigao takve razmere da je AIVD morala da upozori javnost. Kina i Rusija su pokušale da pribave napredne tehnologije u zapadnim zemljama, uključujući Holandiju, putem preuzimanja kompanija, digitalne špijunaže i klasičnih obaveštajnih operacija.\nHolandija je prošle godine proterala dvojicu ruskih špijuna koji su uspešno regrutovali zaposlene u nizu holandskih high-tech kompanija. Jedan od Rusa je koristio lažne profile predstavljajući se kao naučnik, konsultant i menadžer. AIVD nije otkrio imena ovih kompanija.\n(IntelNews-ZTP, foto: NU.nl)\nTagovi:Kina, Rusija, bezbednost, Holandija, kompanija, špijunaža, firma, privatni, sektor, operacije, upozorenje, regrutovanje


Izmena u selekciji Švajcarske - Sportske novosti\nNaslovna EURO 2021 Novosti EURO 2021 Izmena u selekciji Švajcarske\nReprezentacija Švajcarske je u svojoj uvodnoj utakmici na Evropskom prvenstvu odigrala 1:1 protiv selekcije Velsa.\nIpak, samo dan nakon ove utakmice došlo je do problema u nacionalnom timu, jer se povredio rezervni golman – Jonas Omlin. Radi se o povredi članka zbog kojeg 27-godišnji fudbaler mora da napusti nacionalni tim.\nStoga, selektor tima – Vladimir Petković pozvao je – Gregora Kobela (23) za dalji tok turnira. Talentovani čuvar mreže će se u ponedeljak priključiti reprezentaciji, za koju do sada nije ostvario nijedan nastup, iako je branio u mlađim kategorijama.\nKobel je ovog leta realizovao transfer vredan 15 miliona eura u Borusiju Dortmund iz Štutgarta (gde je imao zapažene partije), te bi u narednim sezonama trebao da bude prvi izbor na golu “Milionera”.\nPrethodni tekstBarselona je prvak Evrope\nSledeći tekstProblem za Fernanda Santosa


Urban BUG :: Magazin :: Urban Beatz :: 10. godina Kišobrana u decembru!\nDatum održavanja: 01.12.2018\nKišobran je umetnički kolektiv koji 1. decembra proslavlja 10 godina aktivnog rada velikom Kišobran žurkom u klubu Drugstore sa početkom u 22 sata.\nZabava će se odvijati na 5 različitih bina gde će nastupiti 15 izvođača koje pored nezaobilaznih Kišobran didžejeva koji će se prošetati kroz najveće indie / alternative hitove predvodi njujorški DJ i producent Baltra koji je u 2018. godini eksplodirao na svetskoj elektronskoj sceni.\nZa 10 godina postojanja, Kišobran je pokrenuo novi talas VJ kulture kako kroz aktivan rad na svim većim dešavanjima, festivalima i žurkama, tako i pokretanju više ciklusa radionica koje su pružile polaznicima osnove animacije i montaže, ali i prečicu do sveta prostornog mapiranja i generativnog videa.\nKišobran žurku je za 10 godina posetilo preko 55.000 ljudi, kolektiv je odradi preko 2000 dešavanja, ugostio 172 benda, bukirao 152 DJ-a, moderirao preko 130 fotografa, obučio više od 40 VJ-eva i sarađivao sa 18 dizajnera i ilustratora.\nUlaz na događaj je 500 dinara, a karte u pretprodaji možete potražiti u Zaokretu po simboličnoj ceni od 400 dinara.\nKišobran izlazi u baštu Dragstora i sa sobom vuče goste iz Kine i Japana\nOvog vikenda u Dragstoru SUTRA sa Warrego Valles i Kišobran žurka na tri stejdža


Dodik: Republika Srpska garant slobode i bolje budućnosti - BIGportal.ba\n9 Maja, 2022 9 Maja, 2022 025\nSrpski član Predsjedništva BiH Milorad Dodik istakao je da je 9. maj – Dan pobjede nad fašizmom veliki praznik za srpski narod koji budi snažna sjećanja na zajedničku borbu protiv nacizma, najvećeg zla koji je obilježio 20. vijek, ali i podsjeća na dužnost njegovanja kulture sjećanja i čuvanja od zaborava tekovina koje je dobio u nasljeđe od svojih hrabrih predaka.\nSrpski narod, koji je bio učesnik pokreta za slobodu i borbu protiv fašizma, pokazao je veliko junaštvo, hrabrost i samopožrtvovanje, dajući značajan doprinos slomu nacizma. Današnje i buduće generacije su vječiti dužnici naših predaka koji su učestvovali u odbrani od fašizma i donijeli slobodu na ove prostore – istakao je Dodik u čestitki povodom 9. maja – Dana pobjede.\nOn je naveo da srpski narod kao nacija treba da bude ponosan na svoju prošlost jer je uvijek bio slobodarski narod, na strani slobode, mira, istine i pravde, saopšteno je iz Kabineta srpskog člana Predsjedništva BiH.\nDanas imamo svoju Republiku Srpsku kao garant slobode i bolje budućnosti svih naroda koji u njoj žive i u kojoj se gaje antifašističke tradicije, sloboda, mir, poštovanje Ustava i zakona – poručio je Dodik.\nČekaju obećanu sjednicu: Banjalučki prevoznici obustavljaju protest\nSud BiH: Potvrđena optužnica u slučaju “Dobrovoljačka”


Tužilac Mehanizma za međunarodne krivične sudove (Mehanizam) i Međunarodnog krivičnog suda za Ruandu (MKSR), Hassan B. Jallow, danas je izvestio članice Saveta bezbednosti Ujedinjenih nacija o aktivnostima Tužilaštava Mehanizma i MKSR tokom proteklih šest meseci.\nTužilac Jallow je napomenuo da svoj izveštaj podnosi neposredno nakon obeležavanja dvadesete godišnjice osnivanja MKSR, koji je Savet bezbednosti osnovao 8. novembra 1994, nakon što je u Ruandi počinjen genocid u kojem je više od 800.000 ljudi ubijeno u periodu od stotinu dana. Tužilac Jallow je takođe napomenuo da su u sklopu niza skupova kojima je obeležena dvadeseta godišnjica MKSR, Tužilaštvo i MKSR organizovali kolokvijum međunarodnih tužilaca pod nazivom Krivično gonjenje za međunarodne zločine na nacionalnom nivou: izazovi i očekivanja, na kojem su učestvovali tužioci međunarodnih i hibridnih sudova, nacionalni tužioci iz preko dvadeset zemalja, kao i predstavnici regionalnih sudova, akademskih institucija i organizacija civilnog društva. Tužilac Jallow je izjavio da “tema ovog kolokvijuma odražava prelazak s principa primata na princip komplementarnosti i da je pružila međunarodnim tužiocima priliku da sa nacionalnim tužiocima podele naučene lekcije i dobru praksu iz protekle dve decenije, kao i da stvore forum za konsultacije među tužiocima koji se bave genocidom, zločinima protiv čovečnosti i ratnim zločinima na nacionalnom nivou”.\nTužilac je izvestio Savet da je veliki deo preostalog posla Tužilaštva MKSR završen tokom proteklih šest meseci. Takođe je obavestio Savet da je pred MKSR samo još predmet Butare, sa šest optuženih, u žalbenom postupku, i da je rasprava po žalbi zakazana za prvo tromesečje 2015. godine.\nU vezi s aktivnostima Tužilaštva Mehanizma, tužilac Jallow je obavestio Savet da Tužilaštvo nastavlja preuzimanje funkcija od tužilaštava MSKR i MKSJ, u skladu sa Statutom Mehanizma, i da su sva radna mesta u ograncima u Aruši i Hagu sada popunjena. On je posebno istakao napore ogranka u Aruši na lociranju optuženih koji su u bekstvu, kao i završetak žalbenog postupka u predmetu Ngirabatware krajem ove godine.\nTužilac Jallow je takođe izvestio o svojoj poseti Bosni i Hercegovini, Hrvatskoj i Srbiji u septembru ove godine, i potpisivanju memoranduma o razumevanju s tužilaštvima sve tri države, kojima je uspostavljen okvir za nastavak uzajamne saradnje tih tužilaštava i Tužilaštva Mehanizma. Tužilac je, između ostalog, naglasio značajno povećanje broja zahteva za pomoć upućenih ogranku u Hagu u toku poslednjih šest meseci, kao i zapošljavanje osoblja za ad hoc žalbene timove sledeće godine za postupke protiv Vojislava Šešelja, Radovana Karadžića i eventualno Gorana Hadžića.


Goran Stamenković Archives - Stranica 2 od 2 - KRIK\n„Ne da(vi)mo Beograd“: Zataškavanje krajnji cilj istrage o Savamali\nIz ove organizacije poručuju da je to što je kao jedini osumnjičeni za rušenje u Savamali označen šef smene dežurne službe policije potvrda da je cilj istrage zataškavanje i da se tužilaštvo bavilo samo onim što nije moglo da izbegne. Piše: Jelena Radivojević „Jasno je da je istraga vođena sa […]\nKomentarišući pisanje KRIK-a da je kao jedini odgovoran za nereagovanje policije tokom rušenja u Savamali označen šef smene dežurne službe policije Goran Stamenković, predsednik Nove stranke Zoran Živković rekao je da očekuje da će ovaj slučaj zastareti ili biti prividno rešen bez otkrivanja stvarnih počinilaca. Piše: Bojana Pavlović „Osim šefa […]\nDopis Višeg tužilaštva u Beogradu o slučaju Savamala\nDopis Višeg tužilaštva u Beogradu o slučaju Savamala...\nPrvi osumnjičeni u slučaju Savamala – šef smene u policiji\nGoran Stamenković, šef smene dežurne službe beogradske policije, osumnjičen je za nesavestan rad u slučaju Savamala, otkriva KRIK. On je jedina osoba koju Više javno tužilaštvo u Beogradu imenuje u vezi sa ovim slučajem sumnjajući da je prekršio zakon, prema dokumentu do kog su došli novinari KRIK-a. Piše: Bojana Jovanović […]